Masalah Kesihatan Mental di Tempat Kerja Semakin Meningkat

Tinjauan Tempat
Kerja
 Paling Sihat Malaysia yang diumumkan oleh
AIA Vitality 2018
 pada hari ini menunjukkan bahawa berlakunya peningkatan masalah kesihatan mental di tempat kerja dengan jumlah sebanyak 50.2 peratus responden berada pada risiko untuk memiliki sekurang-kurangnya satu tekanan berkaitan kerja. 18.2 peratus pekerja-pekerja juga memiliki masalah kebimbangan mengenai kewangan manakala 20 peratus pula dibuli di tempat kerja dengan anggaran satu daripada setiap lima pekerja di Malaysia. Ketua Pegawai Eksekutif AIA Berhad, Anusha Thavarajah menyatakan bahawa masalah kesihatan mental yang sebahagian besarnya diabaikan akan menjadi penyakit kedua terbesar di Malaysia selepas penyakit jantung pada tahun 2020.

Tekanan di tempat kerja seperti waktu kerja yang panjang menyumbang kepada kekurangan untuk mendapatkan
tidur
 yang mencukupi. Sebanyak 54.4 peratus responden mempunyai kurang daripada tujuh jam waktu tidur setiap malam yang memberi kesan terhadap produktiviti kerja untuk hari-hari berikutnya. Menurut Naib Presiden RAND Europe, Dr. Christian van Stolk, bekerja lebih masa adalah salah satu faktor utama yang menyumbang kepada kekurangan waktu tidur yang berkualiti. Tambah beliau lagi, apa sahaja yang memanjangkan waktu kerja adalah menjadi masalah kepada seseorang pekerja memandangkan setiap individu memiliki komitmen lain selain daripada tugas kerja seperti tanggungjawab kepada keluarga.

Bagi khidmat intervensi yang disediakan oleh pihak majikan bagi kesejahteraan di tempat kerja, 90 peratus daripada majikan menyediakan sekurang-kurangnya satu intervensi, 13 peratus majikan pula hanya menyedari berkenaan intervensi dan 10 peratus majikan langsung tidak menyediakan apa-apa khidmat intervensi kepada pekerja mereka.

Tinjauan yang diumumkan oleh AIA Vitality itu telah dilaksanakan melalui penglibatan 117 organisasi berbanding hanya 47 organisasi pada tahun 2017. Sebanyak 11, 551 responden telah menyertainya dengan purata umur 35.8 tahun. 57.9 responden terdiri daripada perempuan manakala baki 42.1 peratus adalah lelaki. Tinjauan yang dijalankan dengan kerjasama RAND Europe dan Universiti Kebangsaan Malaysia ini telah diumumkan di Hotel InterContinental Kuala Lumpur pada 26 November 2018 dengan dihadiri seramai 350 peserta daripada pelbagai organisasi seluruh Malaysia.


Risau Terberak Ketika Meneran Waktu Bersalin? Usah Malu, Ada Kebaikannya Perlu Ibu Tahu

Anda risau akan terbuang air besar ketika proses bersalin normal nanti? Jangan begitu. Ia perkara biasa terjadi. Ikuti penjelasan ini terlebih dahulu sebelum berasa malu, okay?

Baca lebih lanjut tentang Kehamilan
di sini.

Terberak ketika proses bersalin normal

Mungkin anda pernah mendengar ada yang mengatakan ia sesuatu perkara yang tidak wajar untuk terbuang air besar ketika melahirkan anak.

Namun hakikatnya, terdapat kemungkinan untuk anda terberak
semasa meneran
.

Paling tidak, ketika proses bersalin normal itu, anda mungkin berasa seperti ingin mengeluarkan sesuatu yang besar daripada badan anda.

Pada dasarnya, perasaan terasa seperti ingin berak itu hanyalah cara tubuh anda mengatakan bayi akan dilahirkan.

Terbuang air besar vs melahirkan anak

Umumnya, ketika proses bersalin normal berlaku, badan akan mengeluarkan lendir, darah, air ketuban dan mungkin juga kekotoran seperti najis.

Walaupun kedengaran agak memalukan ‘terberak ketika bersalin’, tetapi ia sebenarnya cara yang perlu anda lakukan untuk mengeluarkan bayi.

Sekiranya masih ada rasa malu dan risau membelenggu diri, teruskan membaca perkongsian artikel ini untuk memahami dengan lebih lanjut.

Kenapa terbuang air besar ketika proses bersalin normal?

Pertama sekali, anda harus menjangkakan bahawa anda akan membuang air besar sebelum bersalin.

Malahan, mengalami cirit-birit atau terasa ingin berak boleh menjadi antara tanda awal bersalin menjelang
beberapa hari sebelum EDD
.

Keadaan itu berlaku disebabkan oleh pelepasan hormon yang disebut prostaglandin.

Kemudian semasa bersalin, bahagian badan bayi – biasanya kepala – yang mengetuai jalan keluar akan melalui saluran kelahiran dan menekan reseptor regangan pada
usus besar
.

Secara tidak langsung, ia merangsang saraf sakral dan menghantar mesej ke otak bahawa anda perlu membuang air besar.

Biasanya, keadaan ini hanya akan berlaku apabila kedudukan bayi sangat rendah.

Pun begitu, dalam kedudukan tertentu seperti oksipital posterior – bahagian belakang kepala bayi bertentangan dengan punggung ibu – atau kedudukan songsang (
breech
), ia boleh menyebabkan saraf dirangsang sebelum waktunya.

Terdapat juga
fetal ejection reflex
 yang berlaku disebabkan tekanan pada serviks dan faraj – mengakibatkan keinginan untuk meneran.

Gabungan faktor-faktor ini akan menghasilkan tekanan dan menekan stinkfer dubur – membantu menurunkan bayi dan najis yang terdapat pada rektum.

Perlu difahami, sering kali, jika anda terbuang air besar semasa melahirkan anak, ia dalam jumlah yang sedikit sahaja.

Terberak atau tidak?

Terdapat banyak yang berlaku di bawah sana semasa prosedur kelahiran. Tetapi ramai wanita masih dapat merasakan bahawa mereka terberak, walaupun diberikan
suntikan epidural
.

Atau mungkin anda terbau sesuatu yang kurang menyenangkan. Namun, percayalah, ia bukan 1 masalah besar.

Jika anda terbuang air besar, jururawat akan membersihkannya dengan berhati-hati dan mengelapkan punggung dengan lembut.

Baca juga:

Tengah Kira Detik Bersalin? Ini Tip Meneran Untuk Ibu, Boleh Rendahkan Risiko Koyakan!

Ibu Hamil WAJIB Tahu Teknik Pernafasan Yang Betul, Ia Pemudah Ketika Bersalin Nanti

Terselit kebaikan yang tidak diketahui

Sudah tentu jika ditanya pada hospital, jumlah wanita yang terberak semasa bersalin, tiada data untuk diberikan.

Tetapi ia adalah perkara biasa untuk terjadi. Ini kerana otot yang digunakan ketika melahirkan adalah sama dengan membuang air besar.

Jika berasakan terberak itu perkara yang memalukan, mungkin fakta yang akan dibaca boleh mengubah fikiran anda.

BMenurut doktor dari Pusat Obstetrik dan Ginekologi di Orland Health, Dr Christine Greves, “Jika seorang wanita itu terbuang air besar semasa proses bersalin normal, itu bermakna mereka menggunakan otot yang betul.”

Haaa…itu bermakna terberak ketika melahirkan anak itu bukanlah perkara yang tiada kebaikan langsung ya, wahai ibu semua.

Lakukan 3 perkara ini

Terdapat beberapa perkara yang boleh anda lakukan untuk memastikan usus lancar dan bersih sebelum anda bersalin, seperti:

 Pengambilan makanan serat

Lebihkan pengambilan makanan serat menjelang kelahiran.

Ia bukan sahaja baik untuk bayi tetapi dalam masa yang sama membantu badan untuk membersihkan najis secara semula jadi ketika rahim mula
mengalami kontraksi
.

 Banyakkan pengambilan cecair

Meminum air secukupnya
 akan membantu menyediakan badan anda untuk proses maraton yang akan datang.

Dalam masa yang sama ia akan membuatkan usus anda terus bergerak.

 Kekerapan ke tandas

Pada peringkat awal melahirkan anak dan sebelum keseronokan sebenarnya bermula, keraplah ke bilik air.

Ia adalah untuk memberi peluang kepada tubuh anda
buang air kecil
 dan air besar sebelum mula meneran.

Usah malu

Jadi jika anda terbuang air besar semasa proses bersalin normal, usah malu kerana ia adalah perkara biasa yang terjadi semasa proses kelahiran.

Apa yang penting, anda perlu memastikan diri kekal berada dalam keadaan tenang bagi memudahkan kelahiran si kecil, okay?


Ada Resipi Pulut Kuning Tanpa Santan, Tak Perlu Kukus? Ini Caranya, Baik Untuk Jantung

Apabila menyebut mengenai resepi pulut kuning, pastinya terbayang pulut berlemak dek kerana penggunaan santannya, betul tak? Tetapi sebenarnya, anda juga boleh menghasilkan pulut yang sihat tanpa menggunakan santan.

Ingin tahu bagaimana caranya? Teruskan membaca perkongsian artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu pulut?

Sebelum dikongsikan resepi pulut kuning yang sihat, jom kita ketahui terlebih dahulu apakah kebaikan pengambilan pulut ini.

Eh, ada ke manfaat makan pulut? Jangan tak percaya, pulut pun ada kebaikan un
tuk kesih
atan.

Turut dikenali dengan nama seperti
sticky rice
 atau
glutinous rice.
 Apabila menyebut
glutinous rice
 pasti terfikir ia
mengandungi gluten
, betul tak? Tapi sebenarnya tidak.

Pulut sebenarnya terdiri darip
ada bera
s tertentu yang ditanam di negara Asia Tenggara. Bijian ini adalah unik legap dan menghasilkan konsistensi sangat melekit – seperti gam – apa
bila dima
sak.

Resepi pulut kuning: Manfaat kesihatannya

Beras pulut mempunyai kandungan nutrisi unik termasuk tahap p
rotein
 yang tinggi, pelbagai
vitamin
B, selenium, zink, magnesium, tembaga dan fosforus.

Beras jenis ini mungkin
mengandungi serat
 tetapi tidak sebanyak yang terdapat dalam b
eras pera
ng atau
beras putih
 lain
.
 Namun dipercayai tiada je
nis lem
ak atau kolesterol dalam beras ini.

Pulut mempunyai banyak kesihatan kerana sifat antioksidan – yang membantu mengurangkan tekanan oksidatif, antaranya:

Mencegah penyakit kronik

Selenium, pelbagai vitamin dan mineral lain dalam beras pulut memainkan peranan penting untuk ciri antioksidan – boleh mengurangkan risiko
penyakit kronik
 dan mengurangkan tekanan oksidatif dalam badan.

Mengurangkan diabetes

Terdapat kajian menunjukkan pengambilan beras pulut sehari boleh meningkatkan kawalan
indeks glisemik
 pada pesakit
diabetes jenis 2
 – ini merupakan hasil pemantauan glukosa berterusan.

Menyembuhkan keradangan

Tembaga, zink dan vitamin B dalam bentuk beras berpotensi
meningkatkan sistem imun
 yang boleh membantu mengurangkan keradangan dan tekanan pada fungsi badan.

Resepi pulut kuning sihat #Meningkatkan ketumpatan tulang

Beras pulut juga dikatakan dapat membantu membina tulang yang kuat dan mengurangkan
risiko osteoporosis
 apabila usia semakin meningkat.

Meningkatkan kesihatan jantung

Tidak mengandungi lemak atau kolesterol, beras pulut mungkin pilihan bijak buat mereka yang mempunyai
masalah jantung
, tekanan darah tinggi atau bergelut dengan
isu berat badan
.

Meningkatkan metabolisme

Banyak vitamin B yang terdapat dalam beras pulut yang mungkin membantu secara langsung berkaitan
metabolisme badan
, termasuk penghasilan enzim, keseimbangan hormon dan proses metabolik penting lain.

Baca juga:

Resepi pulut kuning sihat

Biasanya untuk memasak pulut, kita akan
menggunakan santan
. Tetapi untuk resipi kali ini, kita jadikan ia lebih sihat tanpa santan.

Sedap ke kalau tidak menggunakan santan? – Pastinya ini antara persoalan yang bermain di minda anda, betul tak?

Jangan risau. Hasil pulut yang dimasak tanpa santan ini masih sedap, lembut dan enak! Bahkan, ia mudah disediakan, kerana bahan yang diperlukan juga tidak banyak.

Bahan-bahan:

1 cawan – beras pulut

1 sudu besar – serbuk kunyit

1 helai –
daun pandan

2 cawan – air

Sedikit garam

Sedikit gula

Cara penyediaan:

Basuh pulut seperti biasa, kemudian masukkan air bersama serbuk kunyit dan daun pandan. Gaulkan agar warna kuning kunyit itu sekata pada pulut.

Kemudian masukkan pulut ke dalam periuk bersama garam. Biarkan masak sampai mendidih airnya – jangan terlalu lama agar pulut tidak terlalu kembang.

Apabila sudah ditapis, masukkan pulut ke dalam periuk nasi elektrik (
rice cooker
) tanpa air.

Tunggu sehingga masak – daripada butang ‘
cooking’
 menjadi ‘
keep warm’
 – biasanya antara tempoh 10 hingga 15 minit, bergantung kepada jumlah pulut yang dimasak.

Kalau anda ingin pulut anda berkilat cantik, anda boleh menambah sedikit gula dan gaulkan dengan rata. Kemudian anda perlu tutup sekejap periuk nasi.

Kini pulut anda sedia untuk dinikmati bersama lauk pilihan seperti
ikan masin
 goreng, rendang ayam mahupun daging.

Bagi yang tidak mahu menggunakan serbuk kunyit mahupun gula, anda boleh memilih untuk tidak memasukkannya dan melangkau bahagian tersebut.

Oleh sebab kebiasaannya kita akan menyediakan resepi pulut kuning dengan rendang, jadi sebagai tambahan, disediakan juga resipi rendang daging salai yang sihat untuk anda cuba.

Resipi rendang daging salai

Bahan-bahan:

Daging salai – dihiris nipis

Cili kering

Bawang merah

Bawang putih

Lengkuas

Serai

Halia

Kunyit

Daun kunyit – dihiris

Asam jawa

Garam

Gula

Air

Cara penyediaan:

Kisarkan cili kering,
bawang merah, bawang putih
, lengkuas, serai, halia dan kunyit.

Kemudian gaulkan bahan yang dikisar bersama daging salai.

Perasakan dengan

asam jawa
, gula dan garam. Gaul rata.

Masukkan juga daun kunyit dan gaulkan sekali lagi. Biarkan ia seketika.

Langkah terakhir adalah untuk memasukkan daging ke dalam kuali dan tuang air sehingga daging tenggelam.

Sekali-sekala, gaulkan daging hingga masak.

Sedia untuk dimakan!

Selamat mencuba resepi pulut kuning sihat ini!


Bukan Hanya Kacau Waktu Tidur, Tapi Penyakit Asma Juga Buat Hidup Anda Terjejas

Apabila seseorang itu menghidap penyakit asma, dia bukan setakat mengalami sakit itu sahaja. Malah, komplikasi asma itu sendiri boleh mengganggu gaya hidup seseorang. Bagaimana hal ini berlaku?

Untuk mendapatkan lebih banyak info berkenaan kesihatan pernafasan, anda boleh klik
di sini
.

Apakah penyakit asma?

Penyakit asma adalah sejenis penyakit kronik yang berkaitan dengan sistem pernafasan manusia.

Ia menyebabkan keradangan dan penyempitan saluran pernafasan sehingga membuatkan seseorang sukar bernafas.

Antara simptom-simptom jika seseorang itu mengalami asma ialah:

Mengeluarkan bunyi berdehit sewaktu menarik dan menghembuskan nafas

Mengalami kesukaran untuk bernafas

Rasa ketat pada bahagian dada

Batuk-batuk

Keparahan simptom-simptom ini bergantung kepada individu. Adakalanya, simptom-simptom yang dialami itu boleh mencetuskan serangan asma.

Asma tidak mempunyai ubat penyembuh
. Namun, ada beberapa rawatan yang boleh dilakukan supaya asma tidak bertambah teruk.

Jika tidak, akan wujud beberapa komplikasi asma yang boleh mengganggu kehidupan anda di kemudian hari.

Komplikasi asma yang boleh mengganggu kehidupan seharian anda

Penyakit asma sememangnya boleh mengganggu kehidupan kita. Apabila penyakit asma berlaku, kita akan mengalami kesukaran bernafas.

Namun, komplikasi asma juga ternyata boleh mengganggu ketenteraman kehidupan.

Berikut adalah antara komplikasi asma yang boleh berlaku kesan daripada penyakit asma itu sendiri.

Gangguan tidur

Ada beberapa individu yang mempunyai asma akan mengalami simptom-simptomnya pada waktu malam ketika mereka sedang tidur.

Ini kemudiannya akan mengganggu kualiti tidur
, seterusnya menyebabkan seseorang itu kekurangan tidur.

Kesannya, individu itu tidak dapat menunjukkan prestasi yang optimum dalam tugas mereka pada waktu siang seperti ketika bekerja.

Apatah lagi jika seseorang itu perlu memandu kenderaan dalam tempoh yang lama. Ia ternyata memberi kesan yang amat buruk.

Aktiviti fizikal

Apabila seseorang individu mempunyai penyakit asma, dia pastinya akan mengelak melakukan beberapa perkara yang boleh menyebabkan serangan asma.

Sebagai contoh, berjalan laju, berjoging atau bersenam. Aktiviti-aktiviti seperti ini pastinya lebih mudah membuatkan seseorang itu mengalami serangan asma.

Dengan itu, individu yang mengalami asma akan mengelakkan diri daripada menjalani kehidupan yang aktif seperti bersenam dan bersukan.

Kesannya, apabila seseorang itu kurang bersenam dan bersukan, ia akan mendedahkan mereka kepada penyakit-penyakit kronik.

Antaranya adalah seperti kencing manis,

kemurungan
, pertambahan berat badan dan tekanan darah tinggi.

Kesan sampingan ubatan asma

Asma adalah penyakit yang berlaku dalam jangka masa yang panjang dan boleh membawa maut. Oleh itu, beberapa ubat-ubatan akan diberikan bagi mengurangkan simptom-simptom asma.

Ubat-ubatan ini juga mempunyai beberapa kesan sampingannya yang tersendiri. Antaranya ialah:

Degupan jantung yang laju

Suara yang serak

Berlakunya iritasi pada tekak

Jangkitan yis pada mulut

Insomnia

Refluks gastroesophageal

Perubahan laluan udara atau saluran pernafasan

Ada sesetengah individu yang mungkin akan mengalami keradangan kronik yang berterusan akibat daripada penyakit asma.

Kesannya, akan berlaku perubahan struktur secara kekal pada laluan udara.

Ia melibatkan perubahan yang berlaku pada sel dan tisu laluan pernafasan.

Apabila perubahan ini berlaku, maka anda mungkin akan mengalami perkara-perkara seperti berikut:

Mengalami batuk yang kronik

Kehilangan fungsi paru-paru

Penebalan dinding saluran udara

Peningkatan penghasilan mukus

Berlaku peningkatan bekalan darah pada laluan udara

Perbezaan komplikasi antara orang dewasa dan juga kanak-kanak

Simptom-simptom asma bagi orang dewasa dan juga kanak-kanak kebanyakannya adalah sama. Namun, kesan komplikasi asma itu boleh berlaku secara berbeza-beza.

Bagi golongan kanak-kanak, komplikasi asma biasanya boleh menyebabkan pertumbuhan yang terbantut.

Selain itu, ia juga boleh menyebabkan risiko yang lebih tinggi bagi mereka untuk mendapat gangguan pembelajaran.

Bagi orang dewasa pula, ia akan menyebabkan mereka kerap jatuh sakit
selain berisiko tinggi untuk mendapat kemurungan.

Namun, ada juga kesan yang boleh berlaku kepada kedua-dua golongan ini. Antaranya ialah penyempitan tiub bronkial, kesan ubat-ubatan, berisiko untuk menjadi obes dan batuk yang berlarutan.

Bagaimana komplikasi asma ini boleh berlaku?

Terdapat banyak punca bagaimana komplikasi-komplikasi ini boleh berlaku. Salah satunya ialah pendedahan yang kerap terhadap bahan-bahan perengsa dan juga alergen.

Antara bahan-bahan perengsa dan alergen yang boleh mencetuskan komplikasi asma adalah seperti habuk
, debu, asap rokok dan juga bahan pencuci lantai.

Selain itu, ada juga individu yang mengalami komplikasi asma ini setelah melakukan aktiviti fizikal
seperti bersukan
 atau bersenam.

Bukan itu sahaja, faktor-faktor emosi dan perubatan juga boleh memicu komplikasi asma untuk berlaku.


Anak Anda Ada Diabetes Jenis 1, Apa Punca & Faktor Risiko Kondisi Ini Terjadi?

Sebenarnya, apa
punca diabetes kanak-kanak
dalam tahap atau jenis 1? Adakah ia akibat keturunan atau ada faktor yan lain? Jom baca artikel untuk tahu dengan lebih lanjut!

Untuk mendapatkan lebih banyak informasi tentang Kencing Manis, anda boleh klik
di sini
.

1.
 Diabetes jenis 1 adalah sejenis penyakit autoimun

Diabetes jenis 1 merupakan
 sejenis penyakit autoimun. Penyakit autoimun berlaku apabila sistem imun badan tidak dapat membezakan sel penceroboh dengan sel yang normal.

Atas sebab itu, organ pankreas tidak dapat menghasilkan insulin yang secukupnya kerana sistem imun badan pesakit akan bertindak menyerang dan memusnahkan sel tersebut.

Walau bagaimanapun, punca sebenar yang menyebabkan keadaan ini berlaku masih belum dapat dikenal pasti. Tetapi, pakar pasti bahawa keadaan ini ada kaitannya dengan masalah genetik.

Tambah lagi, pesakit yang mengalami diabetes jenis 1 lebih berisiko untuk menghidap
penyakit autoimun yang lain
 seperti penyakit tiriod, penyakit seliak dan penyakit Addison.

Penyakit-penyakit ini boleh berlaku sebelum pesakit tersebut
didiagnosis dengan diabetes jenis 1
.

2.

Faktor genetik dan juga umur

Jika anda merupakan seorang lelaki yang
mempunyai penyakit diabetes jenis 1
, risiko untuk anak anda mempunyai penyakit yang sama ialah 1/17.

Jika anda seorang wanita pula, ia bergantung pada umur anda melahirkan anak:

Jika anda melahirkan anak sebelum umur 25 tahun, risiko untuk anak anda menghidap diabetes ialah 1 dalam 25

Jika anda melahirkan anak selepas berumur 25 tahun pula, risiko berkurangan kepada 1 dalam 100

Namun, risiko anak anda mungkin akan bertambah dua kali ganda
jika anda menghidap diabetes
 sebelum umur 11 tahun.

Faktor genetik merupakan sesuatu yang amat mengelirukan untuk pesakit diabetes. Pakar juga tidak dapat mengenal pasti faktor atau punca diabetes tahap 1 yang sebenar.

Walau bagaimanapun,
diabetes tahap 1 boleh berlaku
 kepada sesiapa sahaja walaupun pesakit tidak mempunyai sebarang faktor genetik atau sejarah keluarga.

Punca diabetes 3.

Sejarah keluarga

Jika ibu bapa anda tidak pernah
menghidap diabetes jenis 1
, anda mempunyai risiko sebanyak 5% untuk menghidap penyakit ini.

Risiko ini tidak berubah jika bapa anda menghidap penyakit yang sama. Namun, jika anda mempunyai kembar seiras, risiko untuk anda menghidap penyakit diabetes meningkat hingga 50%.

Punca diabetes 4.

Infeksi virus

Ada beberapa jenis virus yang selalu dikaitkan dengan diabetes jenis 1. Namun, sejenis virus yang dikenali sebagai
Human Enteroviruses
 (HEVs) mempunyai kaitan yang paling kuat.

Terdapat beberapa kajian yang menemui kesan HEV di dalam pankreas individu yang baru didiagnosis dengan diabetes jenis 1 dan daripada
 pankreas pesakit yang sudah lama
 menghidap penyakit ini.

Sistem imun badan akan bertindak balas terhadap virus seperti HEV. Namun, pakar tidak pasti sama ada virus HEV benar-benar boleh menyebabkan diabetes jenis 1.

Ada beberapa teori virus punca diabetes yang dikeluarkan oleh pakar. Antaranya ialah seperti berikut:

Virus HEV mempunyai bahagian yang sama seperti sel yang
 menghasilkan insulin di dalam pankreas
. Oleh itu, sistem imun badan mungkin secara tidak sengaja telah menyerang sel insulin yang mempunyai struktur yang seakan-akan sama dengan virus HEV

Virus HEV mungkin telah mendedahkan sel yang
menghasilkan insulin kepada sistem imun
 badan dalam cara yang tidak diketahui. Pendedahan ini mungkin menjadi pemicu yang menyebabkan sistem imun badan bertindak menyerang sel insulin

Jangkitan oleh virus HEV mungkin mengubah cara sel yang menghasilkan insulin berfungsi. Disebabkan perubahan ini, sistem imun badan mungkin akan menganggap mereka sebagai satu ancaman

5.

Pola pemakanan punca diabetes

Saintis juga masih mencari kaitan antara diet ketika
kanak-kanak dengan diabetes tahap 1
.

Setakat ini, saintis telah mengkaji sama ada
makanan seperti susu lembu
, gluten, bijirin, omega-3, vitamin D dan amalan menyusu mempunyai apa-apa kaitan dengan diabetes tahap 1.

Walau bagaimanapun, bukti yang dijumpai didapati bertentangan antara satu sama lain.

Oleh itu, sukar untuk pakar menentukan faktor sebenar punca diabetes yang menyebabkan seseorang itu menghidap diabetes jenis 1.

6.

Kurang amalan senaman

Pesakit diabetes perlu melakukan senaman untuk menjaga kesihatan diri tidak kiralah diabetes jenis apa pun yang mereka hidapi.

Individu yang menderita diabetes jenis 1 perlu sentiasa memantau
kadar gula dalam darah dengan dos insulin
yang diambil supaya mereka boleh melakukan aktiviti seharian tanpa sebarang masalah.

Jika anda ingin bersenam, pastikan anda:

Memeriksa tahap gula dalam darah sebelum bermula.

Mengetahui
intensiti amalan senaman
.

Tahu berapa lama anda boleh kekal aktif.

Perubahan apa yang anda perlu lakukan pada dos insulin anda.

Kadangkala, individu yang bersenam boleh mengalami satu keadaan yang dinamakan
hypoglycaemia
 ataupun kandungan
gula dalam darah yang rendah
.

Oleh itu, pastikan anda periksa kadar gula dalam darah sebelum, semasa dan selepas melakukan senaman.

Walau bagaimanapun, saintis telah lama menemui hubung kait antara aktiviti fizikal dan penyakit-penyakit kronik.

Individu yang kurang bersenam didapati
lebih berisiko untuk menghidap diabetes
, obesiti dan masalah berkaitan dengan hati.


5 Tip Menguatkan Hubungan Adik-beradik Perempuan

Keluarga merupakan satu pertalian atau perhubungan suci yang perlu dijaga dengan baik bagi memastikan keharmonian sesama ahli keluarga terjaga. Hubungan yang baik di antara ahli keluarga amat penting untuk membentuk individu dengan pelbagai nilai-nilai kehidupan yang positif antaranya nilai hormat-menghormati dan sayang-menyayangi.

Selain hubungan antara anak dan ibu bapa, hubungan sesama adik beradik juga perlu dititikberatkan. Tanpa mengira jantina sesama mereka, adik-beradik juga merupakan satu pertalian atau perhubungan yang perlu dijaga agar keharmonian dapat dijaga dan dipelihara. Namun, sekiranya kesemua adik beradik adalah perempuan, terdapat beberapa tip yang boleh diamalkan untuk menguatkan hubungan tersebut.

1. Meraikan satu sama lain

Anda seharusnya meraikan antara satu sama lain untuk membuat adik beradik anda merasa terharu dan dihargai. Antara perkara yang boleh diraikan adalah pencapaian berat badan, bentuk badan mahupun pekerjaan yang diingini mereka, tercapai. Ini kerana kaum wanita adalah kaum yang sering dipandang rendah oleh masyarakat dan kerana itu segala pencapaian perlulah dipuji dan diraikan terutamanya dalam perhubungan adik beradik bagi menaikkan semangat mereka sekaligus memurnikan hubungan sesama anda.

2. Bersikap terbuka

Anda juga perlu untuk bersikap lebih terbuka sesama adik beradik. Sekiranya salah seorang daripada anda mengalami masalah dan meminta anda untuk mendengar masalahnya, jadilah pendengar yang baik. Jangan terus membuat kesimpulan atau mengkritik seandainya anda tidak bersetuju dengan tindakan mereka. Biarkan mereka meluahkan perasaan mereka dan berikan pendapat anda dengan cara yang paling sesuai. Ini akan merapatkan dan menguatkan lagi hubungan sesama adik beradik.

3. Jangan bersaing

Sesama adik beradik, sikap saling tolong menolong dan menyokong satu sama lain adalah amat diperlukan. Oleh itu sikap suka bersaing sesama adik beradik adalah tidak sihat. Anda tidak seharusnya menjadikan setiap perlakuan atau pencapaian sebagai satu pertandingan. Ini hanya akan mendatangkan kebencian atau perasaan tercabar yang tidak diperlukan di dalam hubungan adik beradik.

4. Jangan berdendam

Selain bersaing, sikap yang perlu sekali dielakkan adalah berdendam. Pertelingkahan sesama adik beradik adalah perkara yang normal namun perlu dielakkan kerana akan mendatangkan perasaan dendam di kalangan adik beradik. Sekiranya terjadi perselisihan faham, berbincang kemudian cari jalan penyelesaian yang baik dan jangan menyimpan sebarang dendam. Ini hanya akan mendatangkan aura negatif dalam kalangan adik beradik seterusnya menjadi punca keretakan dan perpecahan sesama adik beradik.

5. Sesekali, keluar bersuka ria

Terperuk sahaja di dalam rumah juga tidak elok untuk perkembangan minda dan kesihatan anda. Oleh itu, keluar bersuka ria sesama adik beradik perempuan anda adalah menjadi satu kemestian. Ini bukan sahaja dapat memastikan anda dan adik beradik anda sentiasa dalam keadaan fizikal dan metal yang sihat malah dapat menguatkan hubungan sesama anda. Aktiviti seperti menonton wayang, bermain boling atau membeli belah bersama-sama dapat dijadikan sebagai aktiviti bersama yang dapat mengisi masa berkualiti sesama adik beradik anda.

Sebagai seorang individu yang mempunyai keluarga, setiap orang mahukan keharmonian. Keharmonian itu dapat dicapai sekiranya setiap ahli keluarga mengamalkan nilai-nilai yang positif dalam kehidupan seharian. Hubungan sesama ahli keluarga termasuklah sesama adik beradik perlulah dijaga dengan baik agar keharmonian dalam keluarga dapat dijaga seutuhnya.

Hello Health Group
 tidak menyediakan nasihat perubatan, diagnosis, atau rawatan.


12 Tips Untuk Pilih Buaian Bayi & Katil Bayi Yang Sesuai Buat Si Comel, Tak Pening Lagi Kepala!

Waktu tidur si comel adalah sangat penting buat mereka. Ini kerana ketika mereka sedang tidur, tubuh badan mereka dapat berehat dan membesar pada masa yang sama. Ketika ini juga, anda sebagai ibu bapa mungkin boleh mengambil kesempatan untuk berehat setelah penat seharian bekerja dan menjaga anak atau melakukan tugasan yang lain sementara mereka sedang nyenyak tidur. Persoalannya, bagaimana untuk memastikan anak anda dapat tidur dengan lena? Ia sebenarnya bergantung kepada penggunaan buaian bayi dan katil bayi yang sesuai.

Mungkin buat ibu bapa terutamanya yang masih baharu dalam alam keibubapaan, mereka mungkin hanya akan memandang ringan sahaja perkara ini.

Bagi segelintir mereka, apa yang paling penting untuk waktu tidur bayi hanyalah tempat tidur mereka. Ini pula bukan bermaksud mereka akan menyediakan bayi dengan katil bayi yang sesuai tetapi sebaliknya hanya menggunakan tilam atau toto sahaja.

Pendek kata, masih wujud golongan ibu bapa yang tidak mempercayai penggunaan katil bayi ataupun buaian bayi untuk menidurkan si comel mereka.

Jadi, persepsi ini sebenarnya harus diubah kerana buaian bayi dan katil bayi adalah peralatan yang sebenarnya sangat membantu bayi ketika waktu tidur mereka.

Apa yang paling penting buat ibu bapa pula adalah anda perlu tahu tentang buaian bayi dan katil bayi yang sesuai untuk si comel anda.

Oleh itu, ikuti artikel ini untuk mengetahui mengenainya dengan lebih lanjut.

Buaian bayi

Sebenarnya, buaian bayi ini adalah salah satu daripada peralatan yang dicipta untuk membantu bayi tidur dengan lebih nyenyak.

Tidak semua bayi adalah sama dan perkara-perkara yang akan menenangkan mereka juga adalah berbeza-beza.

Contohnya, mungkin ada bayi yang akan tenang dan mampu tidur lena hanya dengan dodoian, tepukan, dukungan, bunyian, mainan dan ada juga yang sangat mudah tertidur apabila berada dalam buaian bayi.

Ini kerana bagi sesetengah bayi, buaian mungkin merupakan mekanisma yang mampu menenangkan diri mereka sekali gus menyebabkan mereka kurang menangis dan mudah untuk tidur.

Ia adalah sama konsepnya dengan sesetengah bayi yang mungkin memerlukan ‘bantal busuk’ atau mainan kegemaran mereka sebelum mereka berupaya untuk tidur. Jadi, adakah anda mahu mencuba buaian bayi?

Jika ya, terdapat beberapa tip buat anda untuk memilih buaian bayi:

#1. Lihat bajet

Sama seperti sebelum membeli peralatan lain, anda sebagai ibu bapa perlu lihat kepada bajet anda terlebih dahulu.

Ini kerana terdapat banyak buaian bayi pelbagai jenama di pasaran kini. Jadi, ibu bapa perlu menetapkan terlebih dahulu harga yang anda mahu dan mampu sebelum membelinya.

Paling penting, anda perlu ingat bahawa mahal tidak semestinya bagus dan murah tidak semestinya tidak bagus.

#2. Jenis buaian bayi

Seiring dengan perkembangan teknologi masa kini, buaian bayi juga tidak mahu ketinggalan jauh.

Disebabkan itu, telah wujud buaian bayi yang boleh membuai sendiri tanpa perlu digerakkan oleh anda.

Pun begitu, jika anda seorang yang tradisional dan tidak gemar akan perkara yang melibatkan teknologi, maka pilih sahaja jenis tradisional yang perlu digantung dan dihayun sendiri.

Jika mahu sedikit kelainan, pilih buaian bayi yang boleh memainkan muzik.

#3. Asas buaian bayi

Selain jenis, antara perkara yang perlu anda berikan perhatian adalah asas buaian bayi yang anda mahu beli. Kaji terlebih dahulu mengenai asas buaian ini.

Pastikan ia adalah diperbuat daripada besi tahan karat yang kuat dan kukuh. Jangan pula anda hanya melihat pada luarannya sahaja. Ini sangat penting buat keselamatan si comel anda.

#4. Saiz buaian bayi

Saiz buaian bayi adalah sangat penting untuk anda pertimbangkan kerana ia perlu sesuai dengan saiz bayi itu sendiri dan juga ruang di dalam rumah anda.

Bayangkan terlebih dahulu tempat anda ingin letakkan buaian bayi tersebut di ruang rumah anda bagi memastikan ia tidak akan menimbulkan kesesakan atau kesempitan yang akan membahayakan keselamatan bayi.

Dalam pada itu, bayangkan juga jika bayi anda ditempatkan di dalamnya. Adakah saiz buaian tersebut mampu menampung saiz bayi anda atau tidak?

#5. Kemudahan buaian bayi

Jika anda merupakan ibu bapa yang sibuk dan sering berkejar ke merata tempat, anda perlu pertimbangkan kemudahan buaian bayi tersebut terlebih dahulu.

Kemudahan di sini adalah bermaksud ia mudah untuk dibawa ke pelbagai tempat yang lain. Ia perlu bersifat senang dilipat dan dibawa masuk ke dalam kereta untuk tujuan dibawa ke destinasi yang ingin anda tuju bersama si comel anda.

#6. Keselamatan buaian bayi

Ini merupakan tip yang sebenarnya sangat penting. Ini kerana keselamatan buaian bayi akan menjadi penentu kepada keselamatan bayi anda.

 Jadi, anda perlu semak ciri keselamatan buaian bayi tersebut dengan melihat sama ada terdapat sebarang ‘harness’ yang boleh membantu menyekat bayi anda daripada jatuh.

Jika anda masih ragu-ragu, anda boleh pilih buaian bayi yang sedikit rendah atau yang mempunyai tempat daratan lembut di bawahnya jika bayi anda terjatuh daripada buaian.

Ia mungkin akan mengambil masa yang agak lama untuk memilih buaian bayi yang paling sesuai buat si comel anda.

Namun begitu, ia adalah berbaloi untuk memilih buaian bayi yang terbaik demi memastikan bayi anda tidur lebih nyenyak dan lena.

Katil bayi

Sama seperti buaian bayi, katil bayi juga sebenarnya adalah sangat penting untuk memastikan waktu tidur bayi lebih berkualiti.

Mungkin ada ibu bapa yang selesa membiarkan bayi mereka tidur di atas tilam atau toto semata-mata.

Pun begitu, apa salahnya jika anda membelikan katil bayi buat mereka, bukan? Sekiranya anda mahu atau perlu membeli katil bayi, ketahuilah bahawa terdapat beberapa tip yang perlu anda tahu.

Berikut merupakan beberapa tip buat anda untuk memilih katil bayi:

#1. Lihat bajet

Sebagai ibu bapa yang gemar merancang dan mengawal perbelanjaan, ini sangat penting. Lihat kepada bajet anda terlebih dahulu sebelum membeli katil bayi yang diingini.

Jangan membeli hanya semata-mata kerana ‘trend’ atau mahu berlagak dengan ibu bapa yang lain. Sebaliknya, beli katil bayi untuk keselesaan waktu tidur mereka.

#2. Keselamatan katil bayi

Faktor keselamatan adalah perkara paling penting yang anda perlu pertimbangkan semasa memilih katil bayi. Ini kerana mereka akan menggunakannya untuk tidur dan anda pula bukan sentiasa ada untuk memerhatikan mereka sepanjang masa.

Oleh itu, pastikan kualiti asas bahan katil tersebut sama ada ia adalah besi, kayu atau peralatan lain.

Selain itu, periksa juga pagar katil untuk memastikan jarak antara pagar tidak melebihi dua inci bagi mengelakkan kepala, kaki atau tangan si comel tidak tersekat atau tersepit di antaranya.

#3. Kemudahan katil bayi

Apabila berbicara mengenai pagar katil bayi, anda perlu tahu bahawa ada pagar katil yang boleh diturunkan dan dinaikkan secara manual.

Ia akan memudahkan anda untuk mengangkat dan meletakkan ke dalam katil.

Namun begitu, ia mungkin agak berbahaya kerana bayi anda mungkin akan tersentuh atau tertekan apa-apa fungsi yang akan menurunkan pagar katil bayi itu sendiri lalu mungkin terjatuh daripada katil bayi.

#4. Saiz katil bayi

Selain saiz bayi itu sendiri, saiz katil itu juga adalah penting untuk anda perhatikan.

 Oleh itu, pertimbangkan untuk bawa pita pengukur untuk mengukur saiz katil bayi yang sesuai dengan saiz bayi anda.

Selain itu juga, pastikan ia adalah muat dan sesuai untuk diletakkan di dalam bilik bayi dan boleh memasuki pintu rumah dan pintu bilik si comel.

#5. Ujian tekap tangan

Mungkin ada ibu bapa yang tidak tahu akan ujian tekap tangan ini. Apakah ia? Ujian ini adalah ujian yang memerlukan pemeriksaan menggunakan tekapan tangan anda terhadap tilam bayi. Ia bertujuan untuk mengetahui kekukuhan dan kestabilan katil bayi.

Caranya, sebelum membeli tilam anda perlu tekap tangan anda pada tilam dan angkatnya untuk melihat sama ada terdapat kesan tapak tangan anda atau tidak.

Jika ada, itu menunjukkan bahawa tilam tersebut adalah terlalu lembut buat bayi anda.

#6. Katil bayi alternatif

Ada ibu bapa yang memilih untuk tidak membeli katil bayi ekoran tidak mahu perabot yang terlalu besar terletak di rumah terutamanya jika rumah anda adalah kecil.

Sebenarnya, ada alternatif yang lain seperti katil mudah alih yang boleh dilipat atau bakul tidur. Ini adalah sangat sesuai buat anda yang mahu katil bayi yang kecil dan mudah alih.

Seperti yang telah dinyatakan di atas, ternyatalah bahawa terdapat banyak fleksibiliti dalam pemilihan buaian bayi dan katil bayi.

Tip-tip berikut boleh digunakan untuk memastikan si comel anda tidur lebih selesa pada waktu malam. Selain waktu malam, bayi juga akan selesa tidur di dalamnya ketika waktu siang.

Berbicara mengenai tidur siang, adakah ia tidak akan membawa apa-apa kemudaratan terhadap bayi? Sebenarnya, terdapat banyak manfaat tidur siang yang anda sendiri belum tahu, antaranya:

Membantu anak belajar

Satu kajian ke atas kanak-kanak prasekolah mendapati bahawa tidur siang dapat membantu mereka melakukan lebih baik ketika bermain mainan yang melibatkan memori.

Kanak-kanak kekal cergas

Beberapa kajian mendapati kanak-kanak cenderung untuk makan lebih banyak, terutama makanan yang tidak sihat, apabila mereka tidak mendapat tidur yang cukup. Justeru, ia membuatkan mereka cenderung mendapat obesiti. Kanak-kanak yang cepat letih juga tiada cukup tenaga untuk bergerak aktif dan bersenam.

Mood lebih baik jika tidur cukup

Anak yang tidak cukup tidur akan menunjukkan tantrum dan meragam. Malahan, ada kajian yang menunjukkan bahawa kanak-kanak yang melangkau meridap akan kurang gembira dan menunjukkan reaksi yang teruk pada kejadian yang mengecewakan.

Berapa lama tidur siang yang anak anda perlukan?

Keperluan meridap kanak-kanak adalah berbeza mengikut peringkat usia.

Bayi baru lahir – 3 bulan: Bayi perlu tidur sehingga 18 jam sehari, dan berjaga sekitar satu atau dua jam.

Bayi sehingga usia 12 bulan: Memerlukan 2 – 4 jam tidur siang sehari.

Kanak-kanak 1 – 3 tahun: Perlu tidur 12 – 14 jam sehari, termasuk tidur siang (1-3 jam).

Kanak-kanak prasekolah: Memerlukan 11 – 13 jam tidur sehari termasuk meridap.

Kanak-kanak sekolah 5 – 12 tahun: Waktu tidur malam antara 10 hingga 11 jam.

Namun begitu, biasanya selepas anak usia 5 tahun, mereka sudah tidak memerlukan tidur di siang hari. Jika boleh, hadkan tidur siang anak kepada 30 minit sahaja supaya tidak mengganggu waktu tidur malam mereka.

Bila perlu melangkau tidur siang?

Keputusan untuk melangkau meridap boleh dibuat berdasarkan tingkah laku kanak-kanak dan jumlah tidur malam mereka. Berikut adalah keadaan bila ibu bapa boleh melangkau anak tidur pada waktu siang:

Jika anak anda mudah terlelap di malam hari

Anak nampak cukup rehat pada siang hari

Kanak-kanak jarang tertidur semasa dalam kereta ataupun ketika menonton televisyen

Tidur siang adalah perlu untuk setiap bayi dan kanak-kanak, tetapi ibu bapa juga perlu tahu akan keperluan tidur siang mengikut peringkat usia anak mereka. Jika anda dapati anak kerap letih dan seperti tidak cukup tidur, maka mungkin anda perlu mengajar anak untuk tidur siang.

Selain daripada buaian bayi dan katil bayi yang akan memberi keselesaan terhadap waktu tidur bayi, sebenarnya terdapat beberapa lagi perkara yang akan membantu membuat tidur bayi lebih nyenyak dan lena. Berikut merupakan perkara-perkara tersebut:

#1. Pastikan bayi cukup makan

Sebelum tidur, pastikan bayi sudah diberikan susu yang mencukupi bagi mengelakkan si comel terjaga di tengah malam untuk menyusu.

#2. Bersihkan badan bayi sebelum tidur

Sebelum tidur, lap badan bayi menggunakan tuala yang direndam dengan air suam untuk memberikan sensasi hangat kepada mereka.

#3. Urutan

Selepas membersihkan badan bayi, lakukan urutan lembut pada tubuh badan bayi termasuk tangan dan kaki. Penggunaan minyak bayi ataupun losen boleh membantu proses urutan dan harumannya boleh merangsang si manja mendapatkan tidur yang lena.

#5. Dodoian

Anda boleh memasang alunan muzik lullaby ataupun zikir yang sesuai bagi merangsang mood tidur si manja. Ataupun, jika anda adalah seorang penyanyi yang baik, anda sendiri boleh nyanyikan lagu dodoian kepada anak anda

#6. Pakaian

Tahukah anda bahawa faktor pakaian semasa tidur juga boleh membuatkan si manja terjaga daripada tidur? Oleh itu, pastikan anda memakaikan bayi dengan pakaian yang sesuai dan selesa biarpun semasa dia sedang tidur. Anda boleh juga membalutkan tubuh bayi dengan selimut nipis untuk menghangatkan tubuhnya semasa tidur.

#4. Persekitaran

Jika ingin menidurkan bayi, pastikan pencahayaan dalam bilik tidur suram dan suhunya berada pada tahap yang selesa.

#7. Rutin tidur bayi

Ajar si manja tidur pada satu-satu waktu. Contohnya, terus bawa si manja tidur pada setiap jam 9 malam pada setiap hari. Dengan cara ini, bayi anda akan mengulangi waktu tidur yang sama setiap hari.

#8. Beza siang dan malam

Bayi memang akan tidur tidak kira siang ataupun malam. Namun, anda perlu ajar bayi membezakan tidur siang dan malam mereka dengan cara membiarkan bayi tidur di bakul bayi pada waktu siang dan tidur di katil bayi ataupun bersama anda pada waktu malam.

Sekiranya bayi anda terjaga pada waktu malam, tepuklah punggung atau pahanya dengan lembut bagi merangsangnya untuk terus tidur. Sekiranya si manja menangis, periksa sama ada berlaku kebocoran lampin atau sebarang ketidakselesaan berlaku kepada mereka. Anda juga boleh mendukung bayi anda seketika sambil mendodoinya dengan suara yang perlahan.

Oleh itu, ternyatalah bahawa terdapat banyak perkara yang akan membantu bayi tidur dengan lebih selesa di dalam buaian bayi atau katil bayi kegemarannya.

Konklusi

Konklusinya, waktu tidur bayi adalah sangat penting buat tumbesaran dan perkembangan mereka. Oleh itu, ibu bapa boleh gunakan buaian bayi atau katil bayi untuk membantu tidur si comel menjadi lebih selesa. Selain itu, gunakan juga tip-tip yang telah dinyatakan di atas untuk menidurkan bayi anda. Pihak Hello Doktor amat berharap artikel ini dapat membantu anda sebagai ibu bapa dalam menjaga waktu tidur si comel.

Baca juga;

Awas! Bahaya Bayi Tidur Bersama Bantal

Ibu Bapa Tidur Bersama Bayi: Pro dan Kontra

Posisi Tidur Bayi Paling Sesuai


Kerap Alami Sakit Dada Akhir-akhir Ini? Jangan Ambil Mudah, Ia Mungkin Berkaitan Jantung!

Kenapa sakit dada semakin kerap anda alami? Mungkinkah tanda sakit dada ini merupakan gejala
berkaitan kesihatan jantung
?

Untuk mendapatkan lebih banyak info tentang Kesihatan Jantung, sila dapatkannya
di sini.

Kenapa sakit dada?

Umumnya, kesakitan dada yang dialami boleh menjadi 1 keadaan serius.

Ia mungkin disebabkan oleh aliran darah sementara ke jantung yang lemah (angina), atau kerana penyumbatan secara tiba-tiba pada arteri koronari mengakibatkan
serangan jantung.

Punca kenapa sakit dada juga boleh disebabkan oleh
senak perut
 dan ketegangan otot.

Selain jantung, banyak bahagian dada yang boleh mengakibatkan kesakitan dada termasuklah paru-paru, esofagus (
gullet
), otot, tulang dan kulit.

Oleh sebab tubuh memiliki
sistem saraf
 yang kompleks, penyebab
kesakitan dada
 mungkin berpunca daripada bahagian lain tubuh seperti perut (abdomen).

Seandainya anda berasakan terkena serangan jantung atau tidak pasti punca kesakitan pada dada, lakukan pemeriksaan segera!

Tanda sakit dada: Simptom serangan jantung

Kesakitan pada dada boleh menjadi tanda amaran
serangan jantung.

Serangan jantung berlaku apabila bekalan darah ke
jantung tersumbat
 dan
merosakkan otot jantung
.

Jika dibiarkan tanpa rawatan, semakin banyak kerosakan boleh berlaku. Dalam beberapa kes, serangan jantung boleh menyebabkan maut!

Gejala serangan jantung mungkin termasuk:

Kesakitan teruk pada bahagian tengah atau belakang tulang dada. Ia mungkin dirasakan seperti ditekan dengan kuat

Rasa sakit merebak ke bahu, lengan, leher, tekak, rahang atau belakang badan

Berpeluh

Rasa cemas, pening
 atau tidak sihat

Rasa sakit pada perut

Sesak nafas

Gejala yang dialami boleh berlanjutan untuk tempoh antara 10 hingga 15 minit atau lebih.

Simptom bagi setiap individu adalah berbeza.

Ada individu yang berdepan beberapa gejala, manakala terdapat juga mereka yang langsung tidak mengalami sebarang simptom.

Simptom angina

Angina adalah sakit dada jangka pendek terjadi apabila
otot jantung
 tidak menerima darah atau oksigen yang mencukupi.

Kerap terjadi apabila otot jantung perlu bekerja lebih kuat daripada biasa, seperti ketika bersenam, mengalami tekanan, cuaca sejuk atau setelah mengambil hidangan makan yang berat.

Tanda sakit dada angina akan berkurangan dengan rehat atau penggunaan ubat.

Punca kenapa sakit dada angina sering berlaku disebabkan oleh
penyakit arteri koronari.

Ia keadaan di mana arteri jantung menjadi sempit kerana penumpukan plak (simpanan lemak) pada dinding arteri.

Penyempitan ini bermaksud bekalan darah ke jantung berkurangan, menyebabkan kesakitan pada dada.

Angina biasanya tidak mengakibatkan kerosakan pada jantung.

Baca juga:

Kenapa sakit dada: Memahami faktor risikonya

Serangan jantung dan angina sering didasari oleh penyakit arteri koronari – terjadi disebabkan faktor risiko tertentu.

Terdapat faktor risiko yang boleh diubah dan ada yang tidak.

Antara faktor penyebab yang boleh diubah adalah:

Masalah diabetes

Tabiat merokok

Diet yang tidak sihat

Tekanan darah tinggi

Kolesterol tinggi

Berat badan berlebihan atau obesiti

Tidak cukup aktif

Pengambilan alkohol berlebihan

Keadaan kesihatan mental tertentu

Faktor yang tidak boleh diubah:

Penuaan – risiko meningkat seiring pertambahan usia

Wanita dalam fasa menopaus

Lelaki

Sejarah keluarga dengan
penyakit jantung

Etnik

Seperkara penting perlu diingatkan adalah mereka tanpa faktor risiko juga boleh mengalami tanda sakit dada disebabkan serangan jantung atau angin.

Kenapa sakit dada: Punca-punca lain

Kesakitan dada yang dialami turut
boleh disebabkan oleh keadaan lain yang tidak berkaitan dengan jantung
.

Penyebab lain kenapa sakit dada terjadi adalah:

Ketakcernaan (indigestion)

atau asid perut naik semula ke esofagus
(asid refluks)
. Masalah ini biasanya diburukkan lagi dengan tabiat merokok, minum alkohol atau kopi, pengambilan
makanan berlemak
 atau ubatan tertentu

Jangkitan dada

Trauma dada (patah tulang rusuk)

Pembekuan darah
 pada paru-paru (
emboli paru
)

Ketegangan otot dada – berpunca oleh senaman kuat, aktif bekerja secara fizikal, permainan sukan bersentuhan atau mengangkat berat di gimnasium

Keradangan sendi tulang rusuk berhampiran tulang dada (
costochondritis)

Kayap (herpes zoster)
 – boleh menyebabkan kesakitan pada dada sebelum ruam terbentuk

Penyembuhan daripada kesakitan dada

Kini anda sudah mengetahui punca kenapa sakit dada terjadi.

Jika kesakitan yang dialami tidak serius, berikut rawatan kendiri yang boleh anda lakukan untuk proses penyembuhan diri sepenuhnya:

Mengikuti nasihat doktor mengenai rawatan

Mendapatkan rehat secukupnya

Tingkatkan intensiti aktiviti secara berperingkat

Lakukan pemeriksaan lanjut jika disyorkan doktor

Kurangkan risiko serangan jantung

Cara untuk mengurangkan risiko serangan jantung termasuk:

Cuba mengurangkan atau berhenti merokok

Jadilah aktif secara fizikal, sekurang-kurangnya bersenam 3x seminggu

Makan pelbagai makanan sihat – bijirin, buah-buahan, sayur-sayuran, protein dan
lemak sihat

Pantau berat badan agar kekal seimbang (semak BMI
di sini
)

Lakukan pemeriksaan kesihatan jantung untuk menilai risiko terkena serangan jantung sekurang-kurangnya setiap 2 tahun sekali. Jika anda berisiko tinggi, pemeriksaan lebih kerap adalah disyorkan

Pastikan anda mengambil ubat seperti yang diarahkan. Jangan berhenti kecuali dengan arahan doktor


Ibu, Ini 6 Sebab Mengapa Anda Perlukan Cuti Bersalin Yang Lama! Jangan Ingat Ia Tak Penting

“Bila akak bersalin?”, tanya Imah kepada rakan sekerjanya, Rozita. “Ikut ‘due’, in shaa Allah, hujung bulan ni,” jawab Rozita. “Wah, ‘bestlah’ cuti lama lepas ni,” balas Imah selepas mendengarkan jawapan daripada Rozita. ‘Best’ cuti lama, tetapi kenapa cuti bersalin perlu lama? Adakah ia penting?

Pentingkah cuti bersalin?

Adakah cuti bersalin atau
maternity leave
 adalah waktu untuk bersuka ria? Adakah cuti yang diberikan itu membolehkan wanita yang bersalin itu berehat sepuas-puasnya seperti andaian kebanyakan individu?

Tidak! Tidak sama sekali. Jika itu adalah dakwaan dan andaian yang bermain di fikiran anda berkaitan dengan cuti yang diberikan kepada kaum wanita yang bersalin, anda adalah dalam kalangan individu yang tidak memahami keperluan berpantang dan penjagaan diri selepas bersalin bagi wanita.

Tahu ‘tak’ cuti untuk wanita bersalin di Malaysia ini; 60 hari bagi kakitangan swasta dan 90 hari bagi pekerja kerajaan adalah cuti bersalin yang paling singkat berbanding luar negara?

Perbezaan cuti

Daripada pembacaan penulis, kebanyakan negara seperti Singapura dan United Kingdom memperuntukkan purata
maternity leave
 sekurang-kurangnya 120 hari.  Wah…banyak bukan?

Itu baru ‘sikit’, dekat negara Vietnam
maternity leave
 diberikan sebanyak enam bulan. ‘Giler’ lama, kan? Haa…sebelum ini ibu yang bersalin dekat sana dapat cuti empat bulan. Empat bulan pun dah kira banyak, apatah lagi enam bulan.

Kalau duduk di Eropah pula, diperuntukkan cuti untuk individu yang bersalin ini sebanyak 14 minggu atau bersamaan 98 hari. Keluar topik sikit, menariknya dekat Eropah, ada peraturan yang membolehkan ibu bapa mengambil
parental leave
 sekurang-kurangnya 18 minggu untuk setiap anak. Baguskan?

Sebab perlunya cuti panjang

Seperti yang dikatakan awal tadi, cuti bersalin paling lama pun adalah sebanyak 90 hari, itu kalau ibu yang bersalin itu adalah kakitangan kerajaan. Adakah tempoh itu mencukupi? Sebenarnya tidak.

Berdasarkan pengalaman penulis sendiri ketika melahirkan anak 4 tahun lepas yang ketika itu bekerja di salah sebuah syarikat penerbitan akhbar, dengan cuti bergaji sebanyak 60 hari adalah tidak mencukupi.

Tempoh 60 hari yang bersamaan dua bulan itu belum cukup sesuai dirasakan penulis untuk menghantar anak; yang masih kecil dan lembut lagi kepalanya kepada pengasuh. Jadi atas sebab itu penulis mengambil cuti tanpa gaji selama sebulan. Inilah dikatakan pengorbanan seorang ibu (puji diri sendiri).

Maternity leave
 bukan untuk kaum ibu yang baru bersalin berehat seperti anggapan kebanyakan individu. Tetapi cuti bersalin yang panjang itu adalah untuk memastikan bayi dilahirkan bersedia sebelum dihantar untuk jagaan pengasuh.

Mengeratkan hubungan

Tahukah anda terdapat risiko wujudnya masalah berkaitan kesihatan semasa tempoh kehamilan? Antara masalah yang sering berlaku adalah seperti kemurungan,
postnatal blue
melibatkan tekanan,
diabetes melitus gestational
, asma dan hipotiroidisme.

Malah, selepas melahirkan, hampir 50 peratus wanita akan berdepan dengan masalah kemurungan dan ia boleh bertukar menjadi situasi yang serius seperti
post-partum depression
 (PPD). Antara simptom PPD adalah:

Insomnia

Menangis tanpa sebab

Ketidakupayaan untuk menguruskan tugasan harian

Wujud keinginan untuk mencederakan bayi atau diri

Rasa tidak bernilai dan putus asa

Kehilangan tenaga dan kelesuan

Hilang selera atau penurunan berat badan

Kepentingan
maternity leave
 yang panjang bukanlah semata-mata untuk memberikan rehat kepada ibu yang baru melahirkan anak kerana sesungguhnya tidak wujud istilah rehat selepas melahirkan anak. Ini terutama bagi individu yang terpaksa menjaga anak sendirian tanpa bantuan pihak lain.

Tetapi dengan cuti bersalin yang lebih panjang, ia sekurang-kurangnya dapat memberikan manfaat terhadap kualiti kesihatan wanita. Ini kerana mereka boleh menumpukan sepenuh perhatian bagi memulihkan kesihatan ibu sebelum memulakan tugas dan mengelakkan tekanan kerja yang boleh memberi impak kepada bayi dan diri sendiri.

Maternity leave
 juga adalah untuk membolehkan ibu memberikan penyusuan yang eksklusif kepada anak dengan sebaiknya dan dalam masa yang sama dapat membantu mengeratkan lagi ikatan kasih sayang antara ibu dan anak.

Anda mungkin berminat untuk membaca artikel:

Perlukah Ibu Mengandung Minum Susu?

Dah Nak Bersalin? Ketahui Persediaan Bersalin Buat Ibu dan Bayi


Memilih Bra Sesuai

Kebanyakan wanita sebenarnya tidak memberikan perhatian dalam memilih saiz bra sesuai dan bersesuaian dengan mereka, dan ini boleh mendatangkan kesan buruk seperti gangguan terhadap pertumbuhan dan keanjalan payudara. Artikel di bawah akan membimbing anda bagaimana memilih coli yang betul.

Selesa dan sesuai

Sebelum mengukur saiz payudara anda, anda perlu memakai bra yang anda rasa paling selesa. Ia perlulah sesuai dengan anda, tidak terlalu ketat di bahagian sisi anda dan tidak mempunyai span. Jika puting anda lebih rendah daripada separuh kedudukan antara siku dan bahu anda, ketatkan tali bra untuk meninggikan kedudukannya. Sebagai alternatif, anda boleh mengukur saiz payudara  tanpa memakai bra, ia bergantung kepada keselesaan anda.

Ukur saiz

Balut pita pengukur di sekeliling badan anda, pastikan pita lurus di bahagian belakang badan anda. Kemudian ukur pada titik paling lengkap, yang membawa ke bahagian puting payudara anda. Perhatikan pita pengukur. Sentiasa ingat saiz ukuran berkemungkinan untuk berubah, yang dipengaruhi oleh faktor bengkak atau hormon. Sebaiknya, ukur payudara anda pada waktu siang. Dan kebiasaannya, wanita mempunyai sebelah payudara yang lebih besar berbanding yang sebelah lagi. Jadi pastikan anda mengukur dengan betul.

Saiz berubah

Badan anda akan berubah mengikut peredaran masa. Ini pengaruhi kenaikan berat badan, melahirkan anak atau sebagainya, jadi akan menyebabkan payudara anda berubah dari semasa ke semasa. Oleh itu, jika anda merasakan bra anda tidak sesuai atau ketat, anda perlu mengukur sekali lagi. Memakai bra yang tidak memegang payudara anda dengan sebaiknya boleh menjejaskan pertumbuhan dan keanjalan payudara.

Aktiviti sukan

Ramai wanita memakai bra biasa ketika bersenam di gym, atau aktiviti yang melibatkan pengerakan fizikal secara aktif, dan ini sebenarnya boleh menganggu payudara anda dan menyebabkan ketidakselesaan dalam pengerakan. Sebagai contoh, jika anda berlari, dan anda memakai bra biasa, pergerakan yang insentif boleh membuatkan ligamen yang menyokong payudara anda pecah. Selain itu, jika payudara anda melantun terlalu banyak dan bra biasa anda tidak dapat menyokongnya, ia akan menjadikan payudara sakit dan tidak selesa.

Faktor di atas sekaligus boleh menghalang keinginan anda daripada menyertai aktiviti fizikal, atau mengurangkan semangat anda setiap kali anda berjalan ke gym. Jadi ketika memilih untuk membeli bra sukan (sport bra), periksa paras impak atau intensiti bra. Jika anda pergi mendaki atau sekadar melakukan yoga, bra impak-rendah (low-impact bra), sudah cukup sesuai. Namun jika anda ingin berlari atau berjogging, pastikan anda memilih bra impak-tinggi (high-impact bra).

Jika anda menghadapi kesukaran untuk mengukur saiz payudara anda, atau anda tidak pasti sama ada anda mengukurnya dengan betul atau tidak, dan mungkin anda hanya mahukan pendapat kedua, anda boleh mendapatkan bantuan dari profesional. Oleh itu jangan teragak-agak untuk meminta bantuan untuk mencari saiz bra yang sesuai dengan payudara anda.


Normal Ke Perut Berdenyut Awal Kehamilan? Ibu, Mungkin Ini 5 Sebabnya!

Sebenarnya sepanjang tempoh mengandung terdapat pelbagai ketidakselesaan akan dialami seperti rasa perut berdenyut awal kehamilan.

Untuk mengetahui punca dan cara meredakan keadaan ini, teruskan membaca perkongsian artikel.

Untuk mendapatkan lebih banyak info tentang Kehamilan, sila dapatkannya
di sini
.

Masalah perut berdenyut awal kehamilan

Sekiranya pernah hamil sebelum ini, anda mungkin sudah biasa dengan rasa sakit akibat kekejangan. Rasa yang dialami ini adalah seperti
kekejangan haid
 biasa.

Ia biasanya terjadi pada bahagian bawah perut dan akan beransur hilang dalam tempoh beberapa minit.

Adakah perut berdenyut awal kehamilan normal?

Keadaan ini adalah normal, bahkan jika kekejangan dialami ringan khususnya
pada trimester pertama
, ia bukanlah sesuatu yang perlu dibimbangkan.

Ia biasanya dianggap sebahagian daripada perubahan fizikal biasa tubuh bagi persediaan untuk bayi.

Pada awal kehamilan, anda mungkin akan mengalami kekejangan disertai dengan pendarahan ringan yang berlaku apabila embrio ditanam ke dalam dinding rahim – dikenali sebagai proses implantasi.

Sepanjang kehamilan berlangsung, anda juga mungkin berasa kekejangan apabila rahim berubah dan meregang untuk menampung
tumbesaran bayi
.

Pusat berdenyut tanda hamil: Fahami puncanya

Ia adalah perkara biasa untuk mengalami sakit ringan atau kekejangan di perut anda semasa kehamilan.

Dalam kebanyakan kes, sakit perut pada awal kehamilan disebabkan oleh perubahan badan yang normal seperti:

Implantasi

Apabila telur yang disenyawakan membentuk blastokista dan ditanam ke dalam lapisan dinding rahim, ia boleh menyebabkan sedikit kekejangan di bahagian bawah perut.

Ini dikenali sebagai kekejangan implantasi dan selalunya merupakan salah satu
tanda awal kehamilan
.

Orgasma

Jika melakukan
hubungan seks semasa hamil
, anda mungkin mengalami kekejangan selepas orgasma. Kesakitan mungkin terasa sama seperti senggugut dan biasanya hilang dengan cepat.

Ini tidak bermakna anda perlu berhenti melakukan hubungan seks.

Walau bagaimanapun, jika sakitnya teruk dan disertai dengan pendarahan, berunding dengan doktor segera.

Perut berdenyut awal kehamilan #Tumbesaran rahim

Semasa dua trimester pertama, proses perkembangan rahim adalah cepat untuk menampung
janin yang sedang membesar
. Ini juga boleh menyebabkan kekejangan awal kehamilan.

Memandangkan ligamen dan otot yang menyokong rahim turut berkembang, anda mungkin mengalami sakit tajam apabila anda berdiri, menukar kedudukan atau bersin mahupun batuk.

Dalam kes yang jarang berlaku, kekejangan awal kehamilan mungkin disebabkan oleh masalah berikut:

Keguguran awal

Selain pusat berdenyut tanda hamil, ia juga boleh bermakna
berlakunya keguguran
. Namun situasi tersebut jarang untuk terjadi.

Apabila kekejangan teruk, berpanjangan dan/atau berlaku bersama-sama dengan pendarahan atau keputihan, pastikan anda mendapatkan rawatan perubatan segera.

Keguguran awal kehamilan berkemungkinan besar berlaku pada trimester pertama.

Kehamilan ektopik

Kehamilan luar rahim
 adalah apabila telur yang disenyawakan ditanam di luar rahim. Sebagai contoh, ia boleh melekat pada
tiub fallopio
, rongga perut atau serviks.

Kehamilan jenis ini juga boleh mengakibatkan kekejangan perut teruk yang mungkin disertai dengan pendarahan.

Gejala perut berdenyut awal kehamilan

Sakit perut pada awal kehamilan boleh membimbangkan, terutamanya jika ini adalah
kehamilan pertama
 dan anda tidak biasa dengan sensasi fizikal.

Walaupun kekejangan semasa awal kehamilan biasanya normal, namun tiada salahnya untuk memberikan perhatian kepada kesakitan yang dialami. Jika merasakan sesuatu yang luar biasa, lakukan pemeriksaan doktor secepat mungkin.

Memahami tanda dan gejala kekejangan awal kehamilan (atau trimester pertama), boleh membantu anda mengetahui perkara biasa yang berlaku dan bila perlu berjumpa doktor.

Baca juga:

Berikut adalah beberapa simptom paling biasa semasa awal kehamilan:

Kekejangan biasa — Hampir menyerupai kekejangan semasa haid dan biasanya tidak begitu teruk

Pendarahan ringan — Tompok darah semasa kehamilan awal mungkin dikaitkan dengan
pendarahan implantasi

Cara merawat perut berdenyut awal kehamilan

Walau apa pun, ada kalanya kekejangan yang dirasai boleh menjejaskan aktiviti harian dan menyebabkan ketidakselesaan.

Jika anda mengalami rasa kejang dan perut berdenyut awal kehamilan, berikut ialah beberapa petua untuk mengurangkannya dengan cepat:

Minum air
. Anda lebih berkemungkinan mengalami kekejangan jika dehidrasi. Pastikan anda minum sekurang-kurangnya lapan cawan air setiap hari

Tukar kedudukan. Apabila anda mengalami kekejangan, cuba tukar posisi semasa berbaring atau duduk. Jangan beri tekanan pada punca kesakitan

Regangan dan bersenam. Cuba lakukan
senaman kehamilan
 yang ringan atau regangkan badan untuk melegakan kekejangan otot. Selain melegakan kekejangan aktif, ini juga boleh membantu mencegah kesakitan yang akan datang

Urutan lembut. Urutan boleh merangsang peredaran darah dalam otot, sekali gus melegakan kekejangan yang tidak selesa. Mendapat urutan belakang badan yang lembut mungkin membantu melegakan sakit

Tidur. Cuba dapatkan
tidur malam
 yang nyenyak dan mencukupi semasa awal kehamilan kerana ini membuatkan anda berasa tenang

Pemeriksaan doktor

Walaupun kekejangan dan pusat berdenyut tanda hamil yang dirasai adalah normal dan tidak berbahaya, ia juga penting untuk berjumpa dengan doktor jika kekejangan menjadi teruk dan disertai dengan pendarahan.

Doktor boleh menentukan sama ada keadaan yang anda alami mempunyai kaitan dengan masalah seperti keguguran, kehamilan luar rahim atau penyakit berjangkit yang mungkin menjejaskan
anda serta bayi
 ataupun tidak.


Risau Nak Potong Kuku Baby Baru Lahir? Ibu, Jom Ikut Tip Ini Elak Terpotong Isi Kuku!

Penting ke untuk mengetahui cara potong kuku bayi? Tidak dinafikan kuku si manja umumnya lebih lembut dan mudah lentur berbanding orang dewasa, namun ia masih boleh menyebabkan calar dan perlu dipotong dengan kerap.

Dalam artikel ini, Hello Doktor akan kongsikan tip
memotong kuku si kecil
 bagi memastikan ia sentiasa kemas.

Untuk mendapatkan lebih banyak info tentang Keibubapaan, sila dapatkannya
di sini.

Pentingnya mengetahui cara potong kuku si manja

Kuku si manja walaupun lembut tetapi tajam. Tajam macam mana? Tanyakan kepada ibu yang mempunyai anak, pastinya mereka pernah mengalami calar di wajah atau di tangan disebabkan kuku si kecil.

Bayi tidak mempunyai kawalan pergerakan disebabkan kawalan otot yang belum berkembang sepenuhnya.

Oleh itu, ada kalanya kuku mereka boleh menyebabkan calar di wajah sendiri.

Kuku si manja juga cepat panjang dan memotong sekali seminggu mungkin tidak mencukupi. Bahkan ada sesetengah ibu yang menyatakan perlu memotong kuku anak mereka selang beberapa hari.

Atas sebab itulah pentingnya untuk ibu dan ayah mengetahui cara potong kuku bayi.

Memahami cara potong kuku bayi

Apabila tiba masanya untuk memotong kuku si kecil,
ibu bapa
 boleh menggunakan teknik yang berbeza bergantung kepada keselesaan masing-masing.

Sesetengah ibu berasa selesa apabila pasangan mereka membantu dalam proses itu – seorang memegang dan yang lain memotong. Ada juga yang merasakan ia lebih mudah dilakukan semasa
waktu penyusuan
 atau ketika
bayi mereka sedang tidur
 nyenyak.

Sebelum kita pergi kepada cara-cara untuk memotong kuku si manja, berikut ialah beberapa petua tambahan:

Cari kedudukan yang baik
: Duduk di dalam
rocker,
 letakkan bayi di pangkuan anda atau baringkan si manja di atas katil semasa mereka tidur. Cari tempat yang sesuai untuk anda duduk dengan selesa

Pencahayaan
. Jangan cuba memotong kuku bayi anda di dalam bilik yang bercahaya malap, walaupun mereka sedang tidur

Pastikan bayi duduk diam
. Semakin banyak tangan mereka bergerak, risiko untuk anda terpotong isi kuku mereka secara tidak sengaja akan meningkat. Jika bayi kelihatan gugup,
bercakap atau menyanyi
 semasa anda sedang memotong kuku

Gunakan papan emeri
. Jika terdapat bahagian tepi kuku yang kasar, gunakan
emery board
 untuk melicinkannya

Potong kuku selepas mandi
. Ia lebih lembut dan mudah untuk dipotong

Alat memotong kuku
. Pilih mengikut keselesaan diri anda

Pilihan keadah memotong kuku

Berikut antara alatan yang boleh anda pilih:

Pengasah kuku

Ia dianggap cara paling selamat untuk memotong kuku bayi kerana risiko mencederakan jari si manja amat tipis.

Pakar biasanya mengesyorkan untuk menggunakan pengasah kuku atau papan emeri lembut jika
bayi berusia bawah 1 bulan
.

Pengepit kuku, cara potong kuku bayi paling biasa

Merupakan kaedah sesuai untuk
kebanyakan ibu
. Mungkin kerana kita sendiri terbiasa menggunakannya untuk memotong kuku sendiri.

Selain itu, penggunaan pengepit kuku juga mengurangkan risiko terpotong isi kuku bayi.

Anda boleh mendapatkan pengepit kuku kecil yang direka khusus
untuk si manja
 – ada yang dicipta dengan pemegang besar untuk memudahkan ia dikendalikan tangan yang lebih besar.

Ada juga ibu yang gemar menggunakan pengepit bersaiz biasa kerana memudahkan proses memotong kuku si manja dalam 1 potongan sahaja.

Menggunakan gunting

Bukan semua ibu berani menggunakan alat ini. Lebih-lebih lagi jika bahagian hujung guntingnya tumpul.

Namun dikatakan kelebihan menggunakan gunting adalah anda mendapat kawalan tambahan – boleh melihat dengan mudah bahagian mana sedang dipotong.

Ini cara potong kuku bayi

Cara memotong kuku si manja adalah hampir sama tanpa mengira alatan yang digunakan.

Ini yang anda perlu lakukan:

Pegang jari bayi dengan baik. Kuat tetapi lembut, hanya jari yang perlu dipastikan tidak bergerak

Tolak hujung
jari si manja
 secara perlahan-lahan menggunakan jari anda. Ini dapat mewujudkan sedikit ruang untuk alat pemotong kuku

Lakukan potongan kecil pada kuku – pastikan ia tepat atau di atas garis kuku putih. Jangan terlalu pendek. Jika menggunakan pengasah kuku, asah perlahan-lahan sehingga ke garisan yang sama

Untuk kuku kaki pula, lakukan langkah yang sama seperti di atas. Tetapi pastikan kuku dipotong secara lurus dan bukannya melengkung

Perkara yang perlu dielakkan semasa memotong kuku si manja

Terdapat beberapa pilihan yang boleh dijadikan cara potong kuku bayi, bukan? Pun begitu, ada kaedah yang harus anda elakkan.

Jangan menggigit kuku bayi
. Tindakan ini boleh menyebarkan kuman daripada mulut dan mencetuskan jangkitan virus atau bakteria

Jangan menarik kuku bayi
. Walaupun bahagian kecil, elakkan daripada melakukannya. Ia boleh meningkatkan risiko kuku tumbuh ke dalam

Terpotong isi kuku bayi? Lakukan ini…

Apabila ia berlaku pastinya anda berasa bersalah, apatah lagi jika ia berdarah, betul tak? Tetapi bertenang, ia berlaku kepada setiap ibu bapa.

Elakkan daripada membalut dengan pembalut luka pada bahagian tersebut kerana boleh mengundang
risiko tercekik
 jika ia tertanggal.

Sebaliknya, berikan tekanan lembut dengan kain kasa bersih dan pendarahan akan berhenti segera.


Ada Haiwan Ternakan? AWAS, Ada Risiko Penyakit Disebabkan Gigitan Kutu!

Pernah dengar penyakit anaplasmosis? Ia keadaan yang disebabkan oleh jenis kutu yang berada pada anjing, binatang ternakan, biri-biri, kambing dan kuda. Jom ketahui lebih lanjut mengenainya.

Dapatkan lebih banyak info tentang Penyakit Berjangkit, dapatkan
di sini.

Ketahui asasnya

Apakah itu anaplasmosis?

Anaplasmosis, juga dikenali dengan penyakit Ehrlichiosis, iaitu satu penyakit
daripada anjing
, binatang ternakan, biri-biri, kambing, dan kuda.

Anaplasmosis dipindahkan ke manusia melalui gigitan kutu, HE sekarang dikenali anaplasmosis, yang pertama kalinya dijumpai pada 1994.

Terdapat dua (2) jenis penyakit yang penting iaitu:

Human monocytic ehrliciosis (HME)

Human granulocytic ehrliciosis (HGE)

Bakteria Ehrlichia chaffeensis mengakibatkan HME manakala HGE disebabkan oleh bakteria anaplasma phagocytophilum.

Apakah kebarangkalian untuk mengalami penyakit gigitan jenis kutu ini?

Anaplasmosis biasanya berlaku kepada golongan tua.

Purata umur penghidap anaplasmosis ialah 67 tahun. Ia boleh menjangkiti pesakit tidak mengira  usia dan jantina.

Sila berbincang dengan doktor anda untuk maklumat lanjut.

Ketahui simptom-simptomnya

Apakah simptom-simptom anaplasmosis daripada gigitan jenis kutu ini?

Selepas digigit, selepas satu ke dua minggu akan berlalu tanpa sebarang simptom kelihatan.

Kemudian, pesakit akan mempunyai demam yang tiba-tiba
dengan sakit kepala
, sakit otot, kedinginan, dan lemah tubuh badan.

Loya, muntah, batuk, cirit-birit, dan hilang selera juga berlaku.
Simptom tersebut boleh menjadi dikelirukan dengan simptom selesema.

Mungkin terdapat simptom atau tanda yang tidak dinyatakan.

Jika anda mempunyai sebarang persoalan tentang tanda tersebut, sila berhubung dengan doktor anda.

Bilakah saya harus berjumpa doktor saya?

Simptom pertama anaplasmosis biasanya bermula dalam satu hingga dua minggu selepas gigitan kutu yang dijangkiti.

Gigitan kutu biasanya tidak sakit, dan sesetengah pesakit yang mempunyai anaplasmosis tidak mengingati sebarang gigitan.

Jika anda mempunyai sebarang tanda dan simptom yang dinyatakan atau mempunyai sebarang soalan, sila berhubung dengan doktor anda.

Ketahui puncanya

Apakah punca berlakunya anaplasmosis?

Anaplasmosis dipindahkan kepada manusia
melalui gigitan kutu.

Kutu memindahkan A.Phagocytophilum kepada manusia melalui gigitan. Jenis kutu ini adalah kutu yang mempunyai kaki berwarna hitam bernama Ixodes scapularis dan Ixodes pacifus.

Ketahui faktor risiko

Apakah yang meningkatkan risiko saya terhadap anaplasmosis?

Terdapat banyak faktor risiko terhadap anaplasmosis, seperti berada di luar ketika musim panas sekiranya anda tinggal atau melawat kawasan yang mempunyai jumlah kutu yang banyak.

Populasi kutu paling banyak adalah
ketika musim bunga
 dan panas.

Baca juga:

https://wp.hellodoktor.com/berjangkit/jangkitan-serangga/gigitan-kutu-zoonoses/

Memahami diagnosis dan rawatannya

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah anaplasmosis didiagnosis?

Selepas mendapatkan sejarah kesihatan yang sempurna dan pemeriksaan fizikal, untuk mendapatkan diagnosis, doktor akan menjalankan ujian darah.

Ini termasuklah kiraan sel darah penuh, ujian fungsi buah pinggang dan hati, dan ujian khas seperti reaksi rantai polimerase (PCR).

Ujian lain yang membantu mengecualikan penyakit yang menyerupai anaplasmosis mungkin diperlukan.

Penyakit tersebut adalah
penyakit Lyme
, mononucleosis, kanser darah, hepatitis viral, keradangan pada duktus hempedu, dan community-acquired pneumonia.

Sekiranya terdapat tanda atau simptom neurologi, doktor mungkin akan menjalankan punktur lumbar untuk memastikan tiada meningitis (keradangan pada lapisan luar otak).

Semasa punktur lumbar, doktor akan memasukkan jarum ke dalam koluma spinal melalui kawasan bawah belakang untuk mendapatkan cecair spinal.

Bagaimanakah merawat penyakit daripada gigitan jenis kutu ini

Antibiotik akan diberikan dengan segera sekiranya penyakit tersebut ialah anaplasmosis.

Anaplasmosis boleh menjadi penyakit yang berbahaya yang menyebabkan kematian sekiranya tidak dirawat dengan betul, walaupun sebelum ini pesakit itu sihat.

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani anaplasmosis?

Langkah di bawah ini membantu anda menangani anaplasmosis:

Berjumpa doktor jika anda digigit kutu dan selepas itu demam, atau mempunyai sakit kepala dengan demam, loya, dan muntah

Beringat bahawa simptom boleh terjadi sehingga dua bulan tanpa rawatan

Beringat untuk memakai pakaian yang berwarna cerah semasa berada di kawasan yang dipenuhi kutu. Anda boleh melihat jenis kutu pada pakaian anda

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.


Batu Karang: Berapakah Tempoh untuk Melepasinya?

Melepasi batu karang boleh menjadi sangat menyakitkan. Batu karang adalah keras seperti kristal yang biasanya boleh menyebabkan kekejangan di bahagian belakang, sisi dan pangkal paha serta air kencing berdarah. Sesetengah batu karang akan keluar sendiri dan sesetengahnya memerlukan rawatan perubatan.

Faktor Pengaruh

i. Saiz

Saiz batu adalah faktor utama sama ada ia boleh keluar secara semulajadi atau sebaliknya. Bagi batu yang berukuran lebih kecil daripada 4 milimeter (mm), 80 oeratus daripadanya boleh keluar sendiri dan mengambil purata masa 31 hari.

Batu yang 4-6 mm pula lebih cenderung memerlukan rawatan lain. Bagaimanapun, sekitar 60 peratus boleh melepasi secara semulajadi dalam tempoh purata 45 hari.

Manakala batu lebih besar daripada 6 mm biasanya memerlukan rawatan perubatan untuk dikeluarkan. Hanya sekitar 20 peratus boleh melepasi secara semulajadi. Tanpa rawatan perubatan, ia boleh mengambil masa setahun untuk keluar secara semulajadi.

ii. Lokasi

Walaupun saiz memainkan peranan penting sama ada batu boleh melepasi dengan sendiri atau sebaliknya, lokasi batu dalam ureter juga menyebabkan perbezaan.

Batu yang berada di penghujung ureter, lebih dekat ke tempat ia melekat pada pundi kencing dan bukannya melekat pada hujung buah pinggang lebih cenderung untuk keluar sendiri. Penyelidikan menunjukkan bahawa 79 peratus daripada batu ini mengalir sendiri. Bagi batu di penghujung ureter yang lebih dekat ke pundi kencing, kira-kira 48 peratus batu-batu ini berlalu tanpa rawatan perubatan.

Masa yang sesuai

Menunggu batu karang untuk keluar dengan sendirinya tidak sesuai bagi semua orang. Menurut Persatuan Urologi Amerika, penyingkiran batu mungkin diperlukan jika batu tidak keluar sendiri dalam masa 2 bulan atau jika berlaku komplikasi tertentu ketika menunggu ia keluar. Komplikasi ini merangkumi fungsi ginjal yang menurun, penyumbatan ureter yang menyebabkan jangkitan buah pinggang atau loya, muntah atau sakit tidak terkawal.

Baca juga:

Batu Karang: Bagaimana Mencegahnya?

Perkaitan Antara Diet dan Batu Karang

Batu Karang: Risiko Terhadap Kanak-kanak


Susah Tidur? Boleh Cuba 6 Tips Ini! Paling Penting, Jauhi Telefon Pintar Anda...

Masalah susah tidur kadangkala berlaku kepada diri anda.

Keadaan yang juga disebut sebagai insomnia
 ini sama ada berlaku dalam jangka masa pendek (akut) atau jangka masa panjang (kronik).

Setiap jenis mempunyai sebab-sebab tersendiri.

Secara amnya, insomnia kronik adalah lebih serius dan memerlukan rawatan punca berbanding insomnia akut yang kebiasaannya tidak memerlukan apa-apa rawatan khusus.

Berikut adalah tips yag boleh dicuba
 jika anda sukar tidur.

1. Jika mengalami insomnia kronik, periksa dengan doktor

Antara punca insomnia kronik adalah:

Kemurungan

Kebimbangan

Stres kronik

Rasa sakit atau tidak selesa di waktu malam

Pemeriksaan yang lengkap harus dijalankan untuk mengenal pasti punca sebenar.

Kebiasaannya, rawatan punca akan menyelesaikan masalah susah tidur tersebut.

2. Tidur dan bangun pada waktu yang sama setiap hari

Badan anda merembeskan hormon tertentu setiap kali tidur dan bangun.

Jika dua waktu ini berubah-ubah, pelepasan hormon tersebut akan terganggu dan akan menjejaskan jadual tidur anda.

Cuba elakkan tidur di waktu siang
 kerana ia akan membuatkan anda segar dan sukar tidur di waktu malam.

3. Tiada telefon sebelum tidur

Tutup semua telefon atau sebarang bahan bacaan elektronik sebelum tidur.

Cahaya daripada telefon memberikan isyarat
 pada badan anda bahawa hari masih cerah dan bukan masanya untuk tidur.

Baca lagi artikel berkaitan:

Hati-Hati Lebih Banyak Masa Dengan Telefon, Lebih Teruk Corak Tidur Anda

Cepat Penat, Susah Tidur Malam? Hati-Hati, Ia Mungkin Kerana Masalah TAK Disangka Ini!

Perasan Tak Kalau Anda Di Tempat Baru Atau Keseorangan, Susah Betul Nak Tidur! Ini Puncanya!

4. Elakkan kafein, nikotin dan alkohol di malam hari

Jika anda ingin mengambil kopi, menghisap rokok atau meminum alkohol, lakukannya di awal pagi.

Elakkan mengambilnya di waktu petang kerana bahan-bahan ini
merangsang badan untuk bekerja dan mengurangkan rasa mengantuk
.

5. Senaman berkala

Amalan senaman berkala membantu badan anda rehat di waktu malam.

Namun, elakkan senaman 3 hingga 4 jam sebelum tidur kerana ia akan merangsang serta memberikan badan anda tenaga
sehingga membuatkan anda susah tidur
.

6. Jadikan bilik anda cukup selesa untuk tidur

Pastikan bilik anda gelap, senyap dan tidak terlalu panas atau sejuk.

Jika ada masalah pencahayaan, cuba gunakan penutup mata atau gunakan penutup telinga untuk mengurangkan bunyi bising.

Sebolehnya,
gunakan katil anda hanya untuk tidur sahaja
.

Ini akan memberikan isyarat kepada badan anda untuk tidur setiap kali anda baring di atas katil.


Berdasarkan Kajian, Pencemaran Udara Boleh Jadi Pembunuh Senyap Kehamilan

Selalunya keguguran berlaku disebabkan faktor seperti pemakanan atau tekanan emosi. Tetapi ada kajian mengatakan pencemaran udara juga boleh menjadi punca, betul ke? Mari ikuti penjelasan lanjut.

Pencemaran udara

Dalam kajian yang diterbitkan dalam jurnal
Nature Sustainability
, mengatakan bahawa Tahap pencemaran udara yang tinggi dikatakan sebagai faktor yang meningkatkan kecenderungan untuk mengalami keguguran secara senyap.

Keadaan ini adalah di mana janin sudah tidak bernyawa pada trimester pertama. Tetapi kematian janin itu tidak dapat dikesan oleh badan. Malahan tidak terdapat sebarang simptom keguguran seperti pendarahan yang berlaku.

Penyelidikan berskala besar melibatkan lima saintis dari sebuah universiti di China ini dilakukan di Beijing, ibu kota China yang dipenuhi dengan asap dan terkenal dengan kualiti udara yang buruk.

Hasil kajian

Kajian analisis rekod 255,668 individu wanita hamil ini dilakukan antara tahun 2009 dan 2017 ini turut melibatkan hampir 17,500 individu yang mengalami keguguran. Penyelidik melakukan perbandingan angka dengan tahap pendedahan ibu hamil kepada empat bahan utama pencemaran udara iaitu bahan halus (PM2.5), sulfur dioksida, ozon dan karbon monoksida.

Selepas mengambil kira faktor lain seperti usia dan pekerjaan, para penyelidik merumuskan bahawa kenaikan jumlah tahap kesemua empat bahan utama pencemaran udara mempunyai kaitan dengan peningkatan risiko keguguran.

Pembunuh senyap

Risiko mengalami keguguran secara senyap ini berlaku sehingga 15 peratus bagi setiap kehamilan dan ia adalah satu masalah yang lebih kerap berlaku di negara yang membangun. Keguguran senyap ini berlaku apabila janin tidak berkembang atau mati, tetapi plasenta dan tisu embrio masih berada di dalam rahim.

Walaupun masih kabur bagaimana pencemaran udara boleh meningkatkan risiko keguguran ini. Namun, hasil dapatan kajian ini membuktikan bahawa pendedahan kepada udara bandar yang tidak sihat ketika kehamilan boleh membangunkan risiko komplikasi.

Antara contoh komplikasi yang boleh berlaku akibat pendedahan kepada pencemaran semasa kehamilan adalah seperti keguguran, berat kelahiran yang lebih rendah, keabnormalan pada otak juga peningkatan risiko untuk bayi mengalami autisme yang lebih tinggi.

Beri kesan kepada semua

Hakikatnya, pencemaran udara bukan sahaja pembunuh senyap kehamilan, tetapi ia sebenar individu dewasa juga akan terkesan daripada pencemaran ini. Keadaan tidak sihat ini dikaitkan dengan masalah kesihatan seperti gangguan kepada pernafasan, penyakit kardiovaskular seperti serangan jantung, strok dan kegagalan jantung serta mengembangkan risiko kanser paru-paru.

Jadi walaupun kita di Malaysia mungkin tidak berdepan dengan kualiti udara yang teruk seperti di China, tetapi ia tidak bermakna anda boleh mengambil mudah isu ini. Pencegahan adalah perkara yang lebih baik daripada merawat, jadi elakkan daripada terdedah kepada udara yang tidak sihat untuk tempoh yang lama. Jagalah kesihatan anda., terutama jika anda sedang hamil.

Anda mungkin berminat untuk membaca artikel:

Benarkah Stres Salah Satu Punca Keguguran?

Keguguran, Nak Kena Tunggu Enam Bulan Baru Boleh Hamil?

Jantina Bayi dan Tekanan Semasa Kehamilan Saling Berkaitan, Kajian


Vegetarian Mempunyai Risiko Lebih Tinggi untuk Anemia

Diet tanpa daging dan produk haiwan boleh meningkatkan risiko anemia. Walau bagaimanapun, anda boleh membekalkan kepada diri anda nutrien yang diperlukan oleh badan dengan mengambil makanan tambahan dan diet yang seimbang.

Terdapat pelbagai sebab kenapa orang menolak untuk memakan daging dan produk haiwan seperti telur, susu, keju. Walau bagaimanapun, hal ini membuatkan anda berhadapan risiko tinggi untuk mengalami anemia kurang zat besi, keadaan yang mungkin berbahaya di mana badan tidak dapat menghasilkan jumlah sel darah merah yang mencukupi untuk membawa oksigen.

Anemia boleh disebabkan oleh kekurangan zat besi dalam kalangan vegetarian yang tidak mengambil daging. Manakala, anemia boleh berlaku disebabkan oleh kekurangan vitamin B12 dalam kalangan vegetarian yang betul-betul tidak mengambil sebarang produk haiwan seperti telur, susu, tenusu, dan bahkan madu.

Penyerapan Zat Besi

Badan mengguna semula zat besi berkali-kali; hanya sedikit sahaja jumlah zat besi yang dikeluarkan melalui urin, najis dan peluh. Jadi, berapa banyak badan anda memerlukan zat besi setiap hari ?

Lelaki (14-18 tahun): 11 mg

Lelaki (19 dan lebih): 8 mg

Wanita (14-18 tahun): 15 mg

Wanita (19-50 tahun): 18 mg

Wanita (51 dan lebih): 8 mg

Bagi wanita, serapan zat besi penting terutamanya untuk haid.

Terdapat dua jenis zat besi: zat besi heam, boleh didapati daripada sumber haiwan, dan zat besi tanpa heam, boleh didapati daripada sumber sayur-sayuran. Zat besi heam lebih mudah untuk diserap berbanding zat besi tanpa heam.

Zat besi tanpa heam mempunyai bioketersediaan yang rendah dari aspek kandungan fosfat (phosphate), fitat (phytate), oksalat (oxalate), karbonat, serat diet, yang mana boleh melambatkan penyerapan zat besi. Saintis, berdasarkan keputusan ini, percaya bahawa vegetarian perlu berjaga-jaga terhadap kekurangan zat besi. Walau bagaimanapun, baru-baru ini terdapat kombinasi zat besi tanpa heam dan vitamin C boleh meneutralkan perencatan ini.

Anemia Kurang Zat Besi

Anemia paling biasa berlaku disebabkan oleh kekurangan zat besi, yang mana bermaksud diet anda tidak mengandungi zat besi yang mencukupi. Zat besi memainkan peranan yang sangat penting dalam membawa oksigen di dalam hemoglobin sel darah merah. Terima kasih kepada sel-sel ini, oksigen boleh dihantar ke seluruh badan anda, menyediakan tenaga untuk badan anda. Salah satu simptom biasa bagi anemia ialah letih. Walau bagaimanapun, anemia yang sedikit tidak menunjukkan simptom ini.

Berikut merupakan senarai makanan yang vegetarian boleh makan untuk menambah jumlah zat besi di dalam diet mereka:

Bijirin penuh

Jus prun

Bijirin sarapan yang diperkuat

Sayur-sayuran berdaun hijau

Beras atau pasta yang diperkaya

Molases tebu

Biji labu

Kekacang kering

Anda disarankan untuk mengambil makanan yang kaya dengan zat besi dengan vitamin C kerana ia boleh membantu badan anda menggunakan zat besi.

Anemia Kekurangan Vitamin B12

Anemia disebabkan oleh kekurangan vitamin B12 juga dikenali sebagai anemia pernisius. Vitamin B mempunyai banyak sumbangan terhadap generasi sel darah merah. Vegetarian berisiko untuk mengalami kekurangan vitamin B12 kerana vitamin ini, secara semula jadi, hanya boleh dijumpai di dalam daging dan produk haiwan. Namun begitu, vegetarian boleh mendapat B12 yang mencukupi melalui tenusu dan telur.

Anda boleh mengambil vitamin B12 melalui makanan yang telah diproses berikut:

Yis makanan

Pengganti daging yang termasuk vitamin B12

Bijirin yang diperkuat

Nasi atau susu soya yang diperkuat

Makanan tambahan diet yang mengandungi vitamin B12


13 Suntikan Vaksin Ini Penting Untuk Diberikan Pada Si Kecil, Ibu WAJIB Baca!

Kita sudah mengetahui
kepentingan dan kebaikan suntikan
 vaksin untuk bayi. Tetapi adakah
mommy daddy
tahu jenis jenis vaksin yang akan diberikan kepada mereka?

Untuk mendapatkan lebih banyak info tentang Keibubapaan, sila dapatkannya
di sini.

Jenis jenis vaksin

Terdapat beberapa jenis
suntikan imunisasi
. Setiap satunya berfungsi untuk mengajar sistem
kekebalan tubuh anak
 melawan jenis kuman tertentu dan penyakit serius yang berisiko terjadi.

Antara jenis vaksin adalah seperti:

#BCG antara vaksin untuk bayi

Tuberkulosis (TB)
 – Boleh menular dan membawa maut. Penyakit ini boleh mengakibatkan kerosakan paru-paru, meningitis TB dan penyakit tulang.

#Hepatitis B

Hepatitis B –
Jangkitan virus
 yang boleh menyebabkan
penyakit kuning
 atau barah hati. Ia boleh menular melalui hubungan seksual atau transfusi darah.

Jenis jenis vaksin #DTap

Difteria
 – Bermula dengan sakit tekak, demam ringan (101℃ atau kurang) dan menggigil.

Seterusnya, ia boleh menyebabkan lapisan lendir tebal di bahagian belakang hidung atau tekak dan
menyukarkan pernafasan
 atau menelan.

Ia juga boleh mempengaruhi saraf dan mengakibatkan lumpuh.

Jenis jenis vaksin: Pertussis (Batuk berterusan)
 –
Batuk yang teruk
 dan berpanjangan yang boleh menyebabkan jangkitan paru-paru dan otak.

Tetanus (
Lockjaw
)
 – Merupakan penyakit serius disebabkan oleh toksin (racun) dihasilkan bakteria. Ia menyebabkan kekejangan otot yang menyakitkan dan boleh membawa maut.

Nama lain untuk tetanus adalah “lockjaw” atau kancing gigi. Selalunya menyebabkan otot leher dan rahang individu ‘terkunci’, sehingga
sukar untuk membuka mulut atau menelan.

#Hib

Haemophilus influenza jenis b (Hib)
 – Vaksin untuk bayi ini penting kerana ia boleh mengelakkan risiko keradangan membran di sekitar otak dan saraf tunjang (meningitis).

Masalah lain termasuklah radang paru-paru, bronkitis, bakteria, jangkitan telinga dan epiglottitis.

Jenis jenis vaksin #Polio IPV

Poliomyelitis (Polio)
 – Kelemahan otot kekal yang boleh menyebabkan kelumpuhan sepanjang hayat, terutama pada kaki.

Ia merupakan penyakit yang boleh mengancam nyawa.

#Measles

Campak
 –
German Measles
adalah
penyakit pernafasan
 yang serius di paru-paru dan saluran pernafasan. Ia sangat berjangkit.

Gejala yang boleh
terjadi adalah ruam
, hidung berair dan demam. Dalam kes jarang berlaku, ia boleh mengakibatkan maut.

#MMR salah satu daripada jenis jenis vaksin

Campak
 – Seperti dinyatakan tadi adalah penting untuk memberikan vaksin kepada bayi kerana penyakit campak boleh berjangkit.

Keadaan boleh bertambah teruk dengan masalah radang paru-paru, ensefalitis dan
otitis media (jangkitan telinga tengah).

Beguk
– Mudah berjangkit, menyebabkan pembengkakan kelenjar di belakang rahang. Boleh mengakibatkan keradangan testis sehingga kemandulan.

Rubella (campak Jerman)
 – Vaksin untuk bayi ini disyorkan sebanyak 2 dos suntikan sebagai kaedah terbaik untuk melindungi daripada rubella.

#MR

Campak
 – Mudah berjangkit, dicirikan oleh demam, batuk, hidung berair dan ruam.

Keadaan boleh bertambah teruk dengan masalah radang paru-paru, ensefalitis dan otitis media (jangkitan telinga tengah).

Rubella (campak Jerman)
–  Boleh disebarkan oleh wanita hamil ke
bayi dalam kandungan
, yang mengakibatkan sindrom rubella kongenital.

Jenis jenis vaksin #DT

Difteria
 – Boleh menyebabkan penyumbatan saluran udara dan kerosakan jantung serta otak.

Merebak apabila seseorang individu
dijangkiti batuk atau bersin
. Tanpa rawatan, penyakit ini boleh menular dalam tempoh 2 minggu selepas jangkitan.

Tetanus
– Kancing gigi sangat berbahaya kerana boleh mengakibatkan kekejangan otot teruk dan kematian.

Kekejangan otot ini cukup kuat sehingga mampu mematahkan tulang belakang kanak-kanak atau tulang lain.

Baca juga:

#OPV

Antara jenis jenis vaksin yang diperlukan anak adalah
vaksin polio oral (OPV).
Diberikan secara titisan ke dalam mulut.

Kebanyakan individu yang dijangkiti polio tidak menunjukkan sebarang gejala.

Dalam kes serius, jangkitan virus polio boleh mengakibatkan lemah atau kelumpuhan pada lengan, kaki atau kedua-duanya untuk seumur hidup.

Bahkan kanak-kanak yang dirasakan dapat pulih sepenuhnya turut boleh mengalami lemah atau sakit otot, mahupun kelumpuhan baru ketika dewasa, selepas 15 hingga 40 tahun.

Dianggarkan 2 hingga 10 daripada 100 kanak-kanak yang lumpuh akibat polio maut disebabkan virus ini yang menjejaskan otot mereka untuk bernafas.

#HPV

Human Papillomavirus (HPV)
 – Adalah jangkitan yang mempunyai lebih daripada 150 variasi dan boleh
menjangkiti lelaki dan wanita.

Sesetengah HPV boleh mengakibatkan barah tertentu seperti:

Kanser serviks, faraj dan vulva

Kanser zakar

Kanser dubur

Kanser tekak oropharynx

Ketuat kemaluan

#Tetanus

Bakteria tetanus
 –  terdapat pada tanah, debu dan baja. Ia masuk ke tubuh melalui permukaan kulit yang terjejas seperti:

Luka

Melecur

Gigitan haiwan

Jenis jenis vaksin #JE (Sarawak sahaja)

Ensefalitis Jepun (JE)
 – Jangkitan serius disebabkan oleh virus ensefalitis. Boleh merebak melalui gigitan nyamuk.

Sesetengah individu yang dijangkiti virus JE tidak mengalami sebarang gejala.

Namun antara gejala ringan yang boleh terjadi adalah demam, sakit kepala atau keadaan serius seperti ensefalitis – jangkitan otak.

Individu dengan ensefalitis boleh mengalami demam, kekejangan leher, sawan dan koma.

Dianggarkan 1 daripada 4 individu dengan ensefalitis mati. Manakala separuh daripada mereka
mengalami kecacatan kekal.

Jangkitan ini boleh menular daripada ibu hamil kepada
bayi yang belum lahir
.

Suntikan imunisasi 6 serangkai

Jika sebelum ini menerusi Program Imunisasi Kebangsaan (NIP) bagi bayi, mereka akan menerima kombinasi vaksin 5 serangkai iaitu difteria, tetanus, pertussis, polio dan Haemophilus influenzae type b (pentavalent DTaP-IPV//Hib).

Ia diberi sebanyak 3 dos primer iaitu bagi suntikan bayi 2 bulan, 3 bulan dan 5 bulan serta 1 dos penggalak (
booster
) apabila mereka berusia 18 bulan (1 tahun 6 bulan).

Manakala vaksin Hepatitis B monovalent untuk mencegah penyakit Hepatitis B telah mula diberikan sejak 1989 sebanyak 3 dos iaitu ketika lahir, pada usia sebulan dan 6 bulan.

Namun kini bayi akan mendapat kombinasi vaksin 6 serangkai meliputi difteria – tetanus – pertussis – polio – Hepatitis B – Haemophilus influenzae type b (hexavalent DTaP-IPV-HepB-Hib).

Pemberian suntikan imunisasi
6 dalam 1
 ini diberikan untuk mencegah penyakit difteria, tetanus (kancing gigi),
pertussis (batuk kokol)
, poliomyelitis, Hepatitis B dan jangkitan Haemophilus influenzae jenis b.

Sebanyak 4 dos primer akan diterima bayi ketika berusia 2 bulan, 3 bulan, 5 bulan dan 18 bulan (1 tahun 6 bulan).

Selain itu, pemberian vaksin Hepatitis B
selepas lahir
 akan terus diberikan, manakala vaksin Hepatitis B yang sebelum ini diberikan pada umur sebulan dan 6 bulan akan dihentikan.

Ini kerana komponen vaksin Hepatitis B sudah terkandung dalam kombinasi vaksin 6 serangkai itu.

Penukaran kombinasi vaksin ini dipercayai akan dapat memberikan manfaat kepada si kecil kerana pada usia 2 tahun pertama kehidupan merupakan tempoh usia yang cenderung terdedah kepada jangkitan penyakit.

Jika tidak pasti mengenai jenis jenis vaksin yang diperlukan, berundinglah dengan doktor untuk lebih kepastian.


Penyalahgunaan Barbiturat

Definisi

Apa itu Penyalahgunaan Barbiturat?

Barbiturate adalah ubat sedatif-hipnotik yang dahulunya selalu digunakan  sebagai sedatif atau ubat antiresah. Ia mesti diambil atas arahan doktor, jika tidak , penggunaannya dikira haram. Ubat ini juga digunakan untuk mengawal beberapa jenis masalah sawan dan sebagai sedasi pra prosedur. Jarang-jarang sekali, ubat ini dipreskrib untuk rawatan sakit kepala,keresahan  dan insomnia. Walaubagaimanapun, penggunaannya dalam dunia perubatan telah banyak digantikan dengan ubat lain yang lebih selamat.

Barbiturates adalah bahan terkawal kerana potensinya yang boleh menyebabkan  penyalahgunaan, kebergantungan fisik dan ketagihan.

Beberapa jenis barbiturate yang lazim digunakan ialah:

         Luminal (phenobarbital)

         Brevital (methohexital)

         Seconal (secobarbital)

         Butisol (butabarbital)

         Fiorinal (butalbital)

Phenobarbital secara relatifnya mempunyai julat terapeutik yang sempit, maksudnya pemberian  dos mesti tepat untuk penggunaan yang selamat dan berkesan.Mereka yang mengambil ubat ini untuk mengawal sawan akan diuji secara berkala bagi memastikan kepekatannya di dalam tubuh berada dalam julat yang betul. Bagi mereka yang menyalahguna barbiturate (seperti phenobarbital), kebarangkalian  mereka datang bertemu doktor untuk diuji sangatlah rendah. Golongan ini berisiko tinggi untuk kepekatan ubat di dalam tubuh naik sehingga ke tahap toksik jika mereka selalu menyalahgunakannya.

Walaupun dalam tempoh yang singkat, jika ubat ini diambil secara berlebihan, ia boleh mencecah ke tahap merbahaya yang mengancam nyawa. Disebabkan barbiturate selalunya diambil bersama dengan dadah/ubat  lain yang turut disalahguna seperti alkohol, ubat penahan sakit jenis narkotik dan perangsang, risikonya akan menjadi lebih tinggi.

Sesetengah orang menyalahguna barbiturate kerana ingin menikmati kesan psikoaktif ubat tersebut, yang serupa dengan alkohol. Antara kesan-kesannya ,ia menjadikan  penggunanya rasa gembira, tenang, banyak bercakap dan kurang dihalang.

Ubat ini boleh ditelan  dalam bentuk pil,dihancurkan  dan disedut atau disuntik ke dalam vena.

Penyalahgunaan barbiturate sangatlah merbahaya. Ia boleh menyebabkan simptom fizikal dan psikologi yang teruk untuk jangka masa pendek dan panjang, kebergantungan  fisik dan kematian mengejut.

Apakah kebarangkalian Penyalahgunaan Barbiturat?

Sila berbincang dengan doktor untuk maklumat lanjut.

Simptom-simptom

Apakah simptom-simptom Penyalahgunaan Barbiturat?

Simptom yang lazim bagi penyalahgunaan barbiturate ialah:

Kesukaran  untuk berfikir

Penilaian yang tidak betul

Pernafasan yang perlahan dan pendek

Bercakap perlahan

Kelesuan

Mengantuk yang melampau atau koma

Kordinasi yang teruk

Tidak mampu untuk berjalan dengan betul, terhuyung hayang dan terjatuh-jatuh

Sekiranya seseorang menggunakan ubat ini terlalu banyak untuk tempoh yang terlalu lama, otak mereka tidak akan lagi berfungsi dengan sepatutnya. Mereka akan jadi cepat marah dan mempunyai memori yang lemah. Selain itu, golongan ini juga menjadi kurang peka dengan keadaan persekitaran (termasuklah masalah dan bahaya yang dihadapi).

Keguguran dan kecacatan kelahiran juga adalah tanda penyalahgunaan barbiturate.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda dapati mana-mana individu terlibat dengan penyalahgunaan barbiturate, bawa dia ke unit kecemasan untuk diperiksa oleh doktor. Individu tersebut mungkin hanya akan kelihatan mengantuk atau mabuk sejurus selepas mengambil barbiturate, tetapi simptom yang lebih serius boleh berlaku dengan  pantas dan tidak boleh dijangka

Jika individu tersebut kelihatan mengantuk atau anda tidak mampu mengejutkannya (berkemungkinan individu tersebut dalam keadaan koma), hubungi ambulans dengan segera untuk mendapatkan rawatan kecemasan.

Bawa bersama pil yang berbaki,botol pil atau ubat-ubat lain yang diambil oleh individu tersebut ke hospital.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Penyalahgunaan Barbiturat?

Walaupun penggunaan barbiturate dalam perubatan semakin berkurangan sejak tahun 1970-an, tetapi tinjauan yang dilakukan di sekolah tinggi menunjukkan kadar penyalahgunaan semakin meningkat sejak 10 tahun kebelakangan ini. Sebab lazim penyalahgunaan barbiturate adalah untuk mengurangkan simptom-simptom dadah/ubat lain ; seperti cocaine dan methamphetamines (dadah perangsang) yang menyebabkan keghairahan dan kepekaan yang melampau.

Zaman sekarang, remaja yang menyalahgunakan dadah terlalu muda untuk mengingati kematian dan kesan merbahaya akibat daripada barbiturate sewaktu tahun 70-an,menyebabkan mereka memandang rendah risiko penggunaan ubat ini.

Barbiturate juga lazim digunakan untuk cubaan membunuh diri.

Faktor-faktor Risiko

Apakah yang meningkatkan risiko saya kepada Penyalahgunaan Barbiturat?

Terdapat banyak faktor risikonya seperti:

Sejarah keluarga yang pernah menyalahgunakan bahan terlarang

Sejarah peribadi yang pernah menyalahgunakan bahan terlarang

Personaliti diri yang impulsif dan mempunyai keinginan untuk mengalami benda baharu

Barbiturate dipreskribkan sebagai rawatan

Penyalahgunaan bahan terlarang yang lain

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyalahgunaan Barbiturat didiagnosis?

Diagnosis yang dilakukan di unit kecemasan perlu mengambil kira punca-punca lain yang berpotensi menyebabkan individu itu kelihatan mengantuk dan mabuk seperti pengambilan dadah, kecederaan kepala,strok, jangkitan bakteria, dan renjatan. Ujian-ujian diagnostik ini perlu dilakukan serentak dengan rawatan.

Secara umumnya, doktor akan mengambil sampel darah dan  memasukkan air melalui vena. ECG(elektrokardiogram) akan dilakukan untuk memantau rentak jantung. Ujian-ujian diagnostik yang lain akan dilakukan bergantung kepada situasi tertentu. Bagi penyalahgunaan barbiturate, ia boleh disahkan dengan ujian air kencing .

Bagaimana pesakit Penyalahgunaan Barbiturat dirawat?

Secara umumnya, rawatan sokongan akan diberikan kepada individu yang terlibat dalam penyalahgunaan barbiturate. Bentuk rawatan sokongan yang diberikan bergantung kepada simptom-simptom individu tersebut.

Sekiranya dia kelihatan mengantuk tetapi masih sedar serta boleh menelan dan bernafas tanpa sebarang kesukaran ,rawatan mungkin sekadar pantauan yang teliti oleh doktor .

Jika tidak boleh bernafas, mesin pernafasan akan digunakan untuk membantu pesakit bernafas sehinggalah kesan ubat/dadah tersebut hilang.

Kebanyakan pesakit akan diberi arang teraktif (activated charcoal) dalam bentuk cecair yang akan mengikat sebarang ubat/dadah di dalam perut. Ia boleh dilakukan dengan memasukkan tiub ke dalam perut (melalui hidung atau mulut) ataupun dengan  meminumnya.

Kebanyakan pesakit akan dimasukkan kedalam hospital atau dipantau di unit kecemasan untuk beberapa jam, sebelum dimasukkan ke hospital untuk pantauan dan rawatan lanjut. Rawatan lain yang diberikan bergantung kepada situasi tertentu.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyalahgunaan Barbiturat?

Tiada kaedah pengubatan sampingan untuk penyalahgunaan barbiturate. Jika anda dapati mana-mana individu mengambil barbiturate secara haram, bawa dia ke hospital untuk diperiksa oleh doktor.

Barbiturate mempunyai julat terapeutik yang sangat sempit dan boleh menyebabkan koma atau kematian jika diambil secara tidak betul, terutamanya bagi kanak-kanak dan orang tua.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Menurut Laporan Kajian Di UK, Majoriti Kes Tonsil Kanak-Kanak Tidak Perlu Dibuang!

7 daripada 8 kanak-kanak di United Kingdom yang menjalani rawatan pembuangan tonsil berkemungkinan tidak mendapat manfaat daripada pembedahan tersebut menurut sebuah kajian.

Dalam masa yang sama, banyak kanak-kanak yang mungkin memerlukan tonsil mereka dibuang tidak menjalani prosedur tersebut, menurut pengkaji daripada Universiti Birmingham.

Sebab paling kerap bagi pembedahan ini ialah sakit tekak kronik atau berulang. Bukti menunjukkan bahawa pembedahan membantu mengurangkan, dalam jangka masa panjang, simptom sakit tekak yang teruk kanak-kanak berumur antara 3 hingga 15 tahun tetapi tidak bagi mereka yang mempunyai simptom ringan.

Menurut garis panduan di UK, pembuangan tonsil dijalankan sekiranya seorang kanak-kanak mengalami 7 atau lebih sakit tekak dalam setahun, 5 atau lebih setiap tahun dalam 2 tahun lepas, atau 3 atau lebih setiap tahun dalam 3 tahun lepas.

Tambahan lagi, kanak-kanak tersebut juga perlu mempunyai nod limfa bengkak, nanah pada tonsil, demam, atau jangkitan bakteria pada tekak.

Kajian rekod perubatan di UK

Kajian tersebut melibatkan lebih 1.6 juta rekod perubatan elektronik kanak-kanak sehingga 15 tahun yang didaftarkan di 739 pusat perubatan.

Daripada 18,281 kanak-kanak yang dibuang tonsil antara tahun 2005 dan 2016, hanya 2,144 (11.7%) mempunyai sebab yang relevan (
evidence-based
) untuk menjalani pembedahan tersebut.

Dalam kalangan angka berbaki, 12.4% hanya mengalami 5 hingga 6 sakit tekak setahun; 44.7% melaporkan 2 hingga 4 sakit tekak setahun; dan 9.9% mengalami sekali sakit tekak setahun. Sebab lain ialah masalah pernafasan semasa tidur (12.3%) atau apnea tidur obstruktif (3.9%).

Kajian terbabit mendakwa bahawa sebanyak 32,500 kanak-kanak menjalani pembedahan tersebut tanpa keperluan.

Kanak-kanak yang mungkin memerlukan tidak diberikan rawatan

Data tersebut turut mendakwa bahawa ramai kanak-kanak yang mungkin boleh mendapat manfaat daripada pembuangan tonsil tidak menerima rawatan sepatutnya.. Daripada 15,760 kanak-kanak yang mempunyai simptom yang direkodkan, hanya 2,144 (13.6%) sahaja menerima pembedahan tersebut.